








Glasnik sv. Josipa 

izlazi svaki mjesec u Zagrebu 

Ciena mu je za godinu 1943.: Za Nezavisnu Državu Hrvatsku Kn 50.—; za 
istru Kn 50.—, za inozemstvo Kn 50.—, za Ameriku Kn 50.—. 

Naručbe, predplata i reklamacije šalju se na: Upravu »Glasnika sv. Josipa«, 
Zagreb, Frankopanska ulica br. 17 (Samostan ss* Milosrdnica). 


Broj čekovnog računa 34.582. 



' DAROVI: 

Darovali su za fond i proširenje »Glasnika sv. Josipa«: E. Anđrić, SL 
Brod 450 Kn. Po 200 Kn: J. Polič, St r iz ivo j na; M. ZđeriĆ, Boljani; M. R. Kali- 
novac; Velč. Župni ured, Radikovci; S. Obradović, Sunja; Z. Švager, Nuštar; 
Z. Markotić, Vinkovci; I. Nemec, Podr. Moslavina 120 Kn. Po 100 Kn: K. 
Marković, Sikirevci; V. Tešinski, Sirač; L. Novoselić, Bizovac; A. P., Vel. 
Gorica; M. GiavaŠki, Zagreb; K. Šetali, SI. Btod; A. Bosančić, SL Bosančić; 
M. Pečarka, Windhorst; M. Guiiković, Rajevoselo; l. Polić, Sv. Ivan Žabno; 
M. OreŠković, Varaždin; K. Kadić, Gundinoi; J. Brkamo, Šljivoševci; M. Ce- 
sarec, Širokopoije; A. Gross, Suhopolje; K. Virić, Valpovo;. P. Majstorović, 
Nuštar; Mi. Luketić, Zagreb; A. Veljača, Zagreb; N. Klepac, Krapje; P. Per- 
ković, Radikovci. M. Knežević, Zagreb 90 Kn. Po 80 Kn: M. Stunković, SI. 
Brod; K. Jarić, Glogovica. Po 75 Kn: M. Štefančić, SL Brod; M. Krible, Podr. 
Slatina; R. Magdić, Vinkovci. Po 70 Kn: A. Dončević, N. Gradiška; T. Kraus, 
Gašinci; K. Neuburger, Vinkovci; I. Petrović, Vinkovci; A. Jaksić, Vinkovci; 
K. Pokopac, SL Brod; M. M. Martinović, Pleternica. Po 50 Kn: I. Ormčević, 
SL Šamac; J. Horvat, Zagreb; A. Kemešić, Privlaka; A. Sudec, Zagreb; T. 
Gelanović, Davor; M. Zirnmermann, Zagreb; K. Černi, N, Jošava; M. Kovač, 
Oprisavci; A. Jelaković, Pakrac; M. Peradinović, St. Gradec; M. Mostarlić, 
Mitrovica; St. Balić, Bošnjaci; i. Inhof, Drenovci; V. Sturin, Zagreb; A. Vu- 
kelić, Zagreb. Po 30 Kn I. Krpan, N. Kapela; M. Gjoja, Brestrovsko; C, P., 
Novi Vinodol; J. Miling, Okučani; N. N., Požega; A. Rukić, Ilinci; A. šimić, 
Valpovo. Po 25 Kn: T. Piškulić, Belišće; M. Beč, Mrzović; M. Švajberić, Ilača; 
A. Mtiller, -Sirač; M. Karapandžić, Štivica. Po 20 Kn: D. G., Zagreb; A. Mar- 
tinčić, Zagreb; Lj. Blažević, Bošnjaci; P. Dolenc, Pakrac; L. Tvrtković, 
Kiseljak; I. Topolović, Petrovaradin; E. Rigler, Zagreb; M. Kečkeš, Bolfan; 
A. Begovac, Ciglenik; K. Gradištanec, Koritna; A. K. Ostre.icher, Borovo; 
A. Futivić, Lovrečan; R. Krupa, Badljevina; M. Zechmeister, Ernestinovo; 
V. Mrgole, Zagreb; Obitelj Frtović, Zlatar; R. Šepec, Zagreb; A. Matijević, 
Ivanovci; S. Srnak, Petrinja; M. Knežević, Babina Greda; R. Šagodić, Babina 
Greda; T. Vuksanović, SL Šamac; M. Lončarić, Stipanovci; $. Kereković, 
Becić; Lj. Segečić, Št. Gradiška; A. Haspl, P. Poljana; S. Černik, Osiek; R. 
Brkić, Đeletovci; A. Flanjak, Podgrađe; J. Trnovski, Podr. Satina. Po 15 Kn: 
J. Matić, Čađavica; J. Gašparac, Kutjev.o; A. Ružinić, Gunja; M. Požega, SL 
Brod; B. Kokanović, Gundinci. Po 20 Kn: M. Milošević, Vranovci; F. Franj- 
ković, Slatinik; R. Štivić, Ruševo; Đ. K. Barišić, SL Brod.Po 5 Kn: M. Vukić, 
Vir je; A. Ovničević, SL Šamac. 

Za crkvu sv. Josipa na Trešnjevki: M. A. Avelić, 400 Kn; G. Šantak, Za¬ 
greb 200 Kn. Po 100 Kn: A. Ožbolt, Kasina; P. Zdjelarić, Sibinj; K. Beke, St. 
Slankamen; M. Fegić, N. Gradiška; M. Mihelić, Zagreb; Lj. Đurković, Niemci; 
E. Špoljar, Bjelovar; M. Rupić, Ivanovci; Po 50 Kn: J. A. Jeiačič, D. Selci; 
A. Brukner, Osiek; Lj. Hlovak, Jasenovac/ M. Pančić, Ivanovci; M. Maznik, 
Zemun 20 Kn; A. Matijević, Ivanovci 10 Kn. 

Za crkvu u Pužićima: K. Volek, Ogulin 100 Kn. Po 50 Kn: T. Franić, 
Selce; S. K., Zagreb; M. Cikhardt, Zagreb 20 Kn; M. Prelesnik, Zagreb 10 Kn; 
M. Gluđić, Zagreb 5 Kn. 

Zja kruh sv. Ante: P. Grgurić Lokve 200 Kn; A. Bifl, Petrinja 100 Kn. 
Po 50 Kn: A. Motička, Vinkovci; M. Dimić, Varaždin; M. Balić, Ilača; P. Papić, 
Banjaluka 20 Kn. 


GLASNIK SV. JOSIPA 



LIST O KATOLIČKOM ŽIVOTU HRVATSKOGA NARODA 


GODINA 71. KOLOVOZ — RUJAN BROJ 8-9. 


Marko Marulić (* 1450. t 1524.): 

DIVICI MARIJI* 

drava si Mari *i e ’ zdrav zi U u Pobili, 

ki u prsi krije tvGJ sinak primili; 
na grišne se smili, puna si milosti, 
duša k tebi cvili, čuvaj nas žalosti. 

Da nam tvoj sin prosti, moli ga, kraljice 
sunčene svitlosti, prisvitla Danice; 

Božja nevistice u trojstvu Božjemu, 
dobra odvjetnice pri sinku tvojemu. 

Uzdahu, mojemu priklon’ uši tvoje, 
u grihu mojemu gdi cvilim gospoje; 
neka srce moje vazda želi k tebi, 
gdi no sveti stoje, da najdem stan sebi. 


* Ostavljen je pjesnikov stari jezik i pravopis. 

HRVATSKI VELIKAŠI O BL. MARKU KRIZINU 
(K svetkovini 7. rujna) 


Dne 7. rujna godine 1619. 
poginuše u mađžarskome građu 
Rosicama za dragu našu vjeru 
katoličku tri sveta svećenika: 
naš blaženi Marko Krizin Kri¬ 
ževčanin i dva člana Družbe 
Isusove, Stjepan Pongrac i Mel- 
kior Grodec. Brzo poslije nji¬ 
hove smrti stane im katolički na¬ 
rod davati veliku čast i poštova¬ 
nje kao mučenicima Božjim, 
pa to već godine 1628. potakne 
katoličke crkvene krugove, te 
oni zatraže kod Svete Stolice 
rimske, da spomenuta tri ko- 
šička mučenika budu proglašeni 
blaženima. 

Molbu katoličkih crkvenih 
krugova podupiru i nekoji hr¬ 
vatski, te ugarski velikaši, koji 
. u to ime upute posebno pismo 

papi Urbanu VIII., pisano u Beču dne 25. rujna iste godine 1628. 1 

Na početku toga svoga pisma iztiču rečeni velikaši, kako je sv. Otac papa 
postavljen na ono visoko mjesto, odkud se pomno brine za stado, koje mu je 
povjerio Krist, te mu je dobro poznato, što se događa u kršćanskom svietu, 
pa sto se dogodilo i u Ugarskoj. Zato ne ćemo, a i ne možemo vele 
dalje hrvatski i ugarski velikaši, obširnim riečima iznositi sva 
njezina zla pred oči Vaše Svetosti. Jedno ovo neka 
sada bude dostatno napomenuti, naime da se prošlih 
godina kod nas tolikim biesom razplamsala buna, te 
nije htjela poštediti ni krvi Bogu posvećenih osoba. 
Prvi su daklem i dušom i tielom izdržali biesnu nje¬ 
zinu navalu u Košicama, glavnome gradu gornje Ugar¬ 
ske, dva svećenika Družbe Isusove, Stjepan Pongrac, 
po rodu Madžar, i Melkior Grodec, po narodnosti Šle- 
zanin iz Tješinske vojvodine, te treći Marko Krizin, 



BI. Marko Krizin. 


1 Pismo je štampano u knjizi isusovca Franje Kazy-a: Historia regni 
Hungariae, svezak I., str. 253. 

kanonik častne prvostolne crkve ostrogonske, rodom 
Hrvat, muževi odlični i znanjem i pobožnošću.« 

Poslije toga navode u pismu, kako su se već crkveni krugovi zauzeli 
kod Svete Stolice za njihovo javno crkveno štovanje, pa đođavaju: I mi 
... baroni i savjetnici Kraljevskoga Veličanstva iz 
svjetovnoga staleža, sada prisutni u Beču, jednako 
svjedočimo i podpisujemo, da oni niesu bili ubijeni 
radi nikakova drugoga razloga, nego jedino zaradi 
vjere katoličke i ponizno molimo Vašu Svetost, da se 
dostoji milostivo primiti molbu cieloga klera i našu 
u toj stvari kao pravu i pravednu i prema svojoj obi¬ 
čajnoj blagosti na nju pristati.« 

Tako pišu hrvatski i ugarski velikaši Svetoj Stolici, i mi smo veseli, što 
možemo na kraju napomenuti ponosna i častna imena naših katoličkih ve¬ 
likaša, koji su podpisali navedenu molbu. To je bio tadašnji hrvatski ban 
grof Sigismund Erdedi, a podpisao se »Regni Sclavoniae Banus« t. j. ban 
kraljevine Hrvatske. Zatim je bio i prijašnji hrvatski ban knez Nikola Fran- 
kopan, te junački Stjepan Patatić, koji je u ono doba neustrašivo stajao na 
braniku svete vjere katoličke u Hrvatskoj, i hrvatskih pravica. 


NAJGORE GOSPINO DIETE 

(Legenda) 

Mjesto lišća izrasle su mu kao prst duge bodljike. Sumnjalo se, i to s pu¬ 
nim pravom, može li se kaktus (gvozdena četka) ubrojiti među cvieće, 
premda je on čvrsto i odlučno tvrdio, da je cviet, i to liepi cviet. 

Najprije se bio sklonuo kod nekoga prijatelja prirode, jer je taj mislio, 
da k cvieću, što ga on uzgaja, pristaje i takovo rašće. Ali nezahvalni goje- 
nac ostavi ga već nakon nekoliko tjedana. Nije htio da izpije svako jutro 
šalicu vode — tome se opirala njegova narav, i gotovo. 

Nato mu se smiluje stara Katarina. Ali kad mu jednoga dana ona htjede 
prirezati duge bodljike, kao što se djeci obrezuju nokti, razbiesm se on i 
izgrebe staroj djevojci navorano lice. Ona ga izbaci jednostavno pred vrata, 
a on pođe na putovanje. Pogledao je život malo na cesti i na ulici, potucao 
se po raznim vrtovima i divljao sve više i više. Nitko se nije brinuo za 
njega i njegovo vladanje, a on sam još najmanje. »Ako kome smetam, neka 
mi ide s puta«, bilo je njegovo načelo. »Ja sam takav, kakav jesam.« 

Jednoga dana zaželi postati planinarom. Smišljeno, učinjeno. Pokuša 
s prvim brdom. Predmievao je, da odanle mora biti liep vidik. I nije se 
prevario. Na vrhu brda bilo je dražestno mjestance, na njemu sagradise 

pobožne ruke crkvicu Našoj dragoj Gospi i staviše je u naručje zelenoj 
šumi, da je štiti. Pred crkvicom držalo je dražestno cvieće počastnu stražu. 
Bodljikavi kaktus uvuče se u to tajanstveno zatišje. Izpočetka bilo mu je 
malo nevoljko. Cvjetna lica bila su tako čista i nedužna, netaknuta i nježna. 
Gledala su začuđeno putnika i nazvala mu bojažljivo i prijazno »dobar dan«, 
tako da se u njegovu dušu stao uvlačiti osjećaj ljubeznosti i smjernosti. 
Malo nešto smeten, ipak se približi. Ali doskora opet nadvlada njegova 
bockava narav. Ne potraje dugo, i on stane izmjehivati »djevojački konvikt«, 
što ga je tu našao. Napokon mu dojadi izrugivanje, pa se zlovoljno povuče 
u jedan kut do crkvenoga zida. 

Kasno navečer, kad se nebo zavilo blistavim i sjajnim zviezdama, otvori 
Naša draga Gospa crkvena vrata i uputi se dalje do vrela, da pogleda 
svoju počastnu stražu. Cvieće je turobno objesilo glavice, pa je materinsko 
srdce svete Djevice moralo dugo i mnogo pitati, dok mu se nisu otvorile 
prestrašene dušice. 

»Gdje je taj divljak?«, zapita ona napokon i potraži ga naokolo pogledom. 

Odvažno i smiono iziđe kaktus iz svoga kuta. Ta on se još nikada nije 
bojao. »Tu sam«, reče prkosno. 

»Da, tu si« nasmieši se Naša draga Gospa dobrostivo. »Dobro došao na 
moje brdo! Želim, da ti se dopadne ovdje.« Bodljikavi momak nije se nadao 
tako ljubaznom dočeku pa nije znao, što bi odvratio. 

»Hoćeš li ovdje ostati?« nastavi majka Marija. »Imam liepo mjestance. 
Suho je i toplo. Baš za tebe, jer ti trebaš mnogo zraka i topline.« 

S velikim začuđenjem slušao je kaktus, kako ona govori o potajnoj želji 
njegova srdca. Da, za suncem i toplinom čezne on već tako dugo. Ali odakle 
samo ona to zna? 

Naša draga Gospa brzo napuni lonac suhom pjeskuljom i brižno postavi 
diete sa ceste unutra. Kako mu najedamput postade voljko; ni sam nije 
znao, što se to događa s njime. 

»Sad se samo primiri, pa budi mojoj djeci tamo dobar drug« opomene 
ga nebeska Majka na razstanku. 

Sa smirivanjem i sa drugovanjem nije išlo baš tako lako. Bio je prava 
pokora za cvieće. Bez prestanka mučio ga svojom bezobzirnošću. Ono jedno¬ 
stavno nije razumjelo neizrecive strpljivosti i dobrote, što ju je Naša draga 
Gospa izkazivala tome divljaku. Kad su joj se pritužili na njega, nasmieši 
se materinski i zamoli: »Strpite se još malo s njime. Meni za ljubav. Ako 
ga mi potjeramo, ne će imati nikoga više. Moramo ga jako voljeti, pa će se 
i on promieniti.« I ona odredi posebnoga anđelka, da čuva kaktus. 

Bilo je pri koncu ljeta. Majka Marija htjede svoga gojenca malo urediti 
— povezati mu izdanke. To mu se nije sviđalo. »Što! Ja, da se dadem ve¬ 
zati? Hoću da budem slobodan, posve slobodan» trzao se on i drmao kao 
divljak. 

»To je samo za tvoje dobro, moj dragi, budi liepo miran, ne ću ti ništa 
nažao učiniti« opominjala ga majka Marija. »Onda ću te odnieti preko u 
crkvicu; tamo je toplo i tamno, a tebi jo potrebno jedno i drugo, jer je 
ljeto već prošlo. Ove zime pravit ćemo nas dvoje družtvo Malome Isusu.« 

U kaktusa se uzbuni sva njegova divlja narav. Kako? On mora u tamu? 
To je previše. I u svom biesu zabode on najveći i najoštriji trn u ruku Naše 
drage Gospe. Ona povuče ruku prestrašeno natrag, a na trnu ostade visjeti 
velika, crvena kaplja krvi. Časak se činilo, kao da se i sam kaktus prestra- 



Majko liepe ljubavi, moli za nas. 


šio, ali onda provali njegova neobuzdanost. »Baš mi je drago, da te boli!« 
Naša draga Gospa prigne žalostno glavu i reče tiho: »Jadno diete.« Zatim ga 
odnese u crkvicu. A vani je ostalo cvieće začuđeno treslo svojim glavicama 
i žalostna srdca pošlo na počinak. 

Međutim se u prijatnoj tami crkvice srdio bodljikavi zločinac. Zašto 
se srdi, nije ni sam pravo znao. Ta ovdje mu se vrlo sviđa; tu je toplo i 
tiho. Ali na jednom njegovu trnu bilo je crveno mjesto, na kojem je malo 
prije visjela crvena kaplja ... Nikako ne može otjerati pomisao na to. Čini 
mu se, da još uviek vidi žalostni pogled Marijin, da još uviek u tišini crkve 
odzvanja njezin drhtavi glas: »Jadno diete.« 

»Što.ti je učinila na žao?« izpitivao ga onaj mali anđeo čuvar, koji je 
uzprkos njegovoj neuljudnosti ostao kod njega. »Je li ti ikad tko izkazao 
toliko ljubavi i dobrote, kao Naša draga Gospa? Tko joj je zadavao više 
brige i nrn^e o'* tebe? Kako se materinski zauzimala za tebe, premda si 

bio tako ružan i divlji! Kaži, da li ti je ikada odbila koju molbu? A ti? 
Što si uradio ti?« 

»Prestani, ne mogu te više slušati«, zastenje kaktus. »Ja sam takav, 
kakav jesam. Stvoritelj mi je dao bodljike.« 

No anđeo nastavi neumoljivo dalje: »Tako? Ti misliš, da ti je Bog dao 
zato bodljike, da njima bođeš one, koji ti Čine dobro? Nemaš pravo. One 
su zato, da se njima braniš od onih, koji ti čine zlo.« 

»Svuda se govori o meni, da sam prava gvozdena četka (kaktus), zašto 
me ne puste u miru?« 

»Moj dragi, kaži ti meni, da li puštaš ti druge na miru? Ne srdiš li ih 
upravo hotimice?« »Mene nitko ne trpi!« 

»Nitko? O, ti budalo, otvori oči. Zar te nisu tvoja braća na polju pri¬ 
mila i bez tužbe podnosila? Nije li ti naša draga Gospa u svemu davala 
prednost, nije li te svojom ljubavlju upravo razmazila? Imaju li drugi po¬ 
sebnoga anđela, da ih njeguje?« 

»Tko joj je rekao, da tako čini, ja je nisam molio.« 

»Pfuj, tvrdoglavče! Radila je tako, jer te voli, jer pozna tvoju ujedljivu 
narav, kojoj treba mnogo ljubavi ,topline i sunca. Jesi li joj ikada zahvalio 
za to, jesi li je ikad bar jednim cvietom razveselio?« 

»Ja još nikada nisam cvao.« 

»Onda je upravo skrajnje vrieme da procvateš.« 

»Što bi to bilo smiešno!« 

»Ne! Bilo bi liepo. »Gledajte«, rekli bi tada ljudi, »uzprkos tolikomu 
trnju i bodljikama ipak je procvao. Svoje naravi nije mogao promieniti, 
ali ju je oplemenio, za to ga treba voljeti.« Nato anđelak uŠuti i ostavi zlo¬ 
čestog grješnika sama. Taj nije znao, što da o svemu tome misli. Obuze ga 
čudnovati nemir. Što je u crkvici bivalo tamnije, to je u njegovoj duši bi¬ 
valo svjetlije, i on upozna, kako mu je duša ružna. Prije je uviek za svoje 
odbojno vladanje krivio druge, no sada je upoznao, da je kriv on sam. Ovo 
spoznanje toliko ga je pi^tislo, da se dane i dane klonio svakoga svietla, što 
je prodiralo kroz prozor. Borio se sam sa sobom. Neprestano je sam sebi 
nešto predbacivao, pa se opet opravdavao. 

Prolazio je sveti Advent i pjevao: O dođi, Emanuele, dođi! Sliedili su 
ga pastiri svirajući veselo u frulice: »Hajdmo, braćo sada do Betlema gra¬ 
da!«, a za njima eto u posjete i svetih Triju Kraljeva... 

U kutu tamo borio se još neprestano kaktus sa svojim divljačtvom. Po¬ 
javilo se i sveto Djetešce, a pratila ga je visibala. Zvončići se zaodješe pro¬ 
ljetnom haljinom, dani postadoše svjetljiji i dulji, a naš jadni grješnik još 
se uviek bori... 

Oko Uzkrsa izađe Naša draga Gospa prvi put iz crkvice. Pošla je da se 
oprosti sa zimom, te da na razstanku prosjedi s njome koji čas na rubu bu¬ 
nara. A kad je zima silazila nizbrdo, pratila ju je Gospa i nježno podupirala. 

% 

jer je zima već bila sva skršena. Na zaokretu zaželi joj još jednom ugodan 
počinak i ponovno se uputi do crkvice. Na ulazu dočeka Gospu kaktus, 
uhvati Je za okrajak plavog plašta i reče: 

»Pomozi mi, ne mogu izaći sam sa sobom na kraj. Žao mi je, što sam te 
razžalostio.« 

Majka Marija postade sama dobrota i ljubav. »Jadno diete«, reče mu 
ljubazno, »Zašto nisi već prije došao k meni. Budi miran, ja ću ti pomoći.« 
»Ne boj se mojih bodljika, ne ću ti više ništa nažao učiniti. Ah, ja vruće 
želim da postanem drugčiji, da, sasma drukčiji.« 

»Pa i postat ćeš«, tješila ga Naša draga Gospa. »Prepusti se posve meni.« 

»Hoćeš li mi oprostiti, što sam te onda ubo?« 

»Ah, moje diete, ja sam sretna, što ti mogu pomoći, sve sam drugo za¬ 
boravila.« -Kad se u proljeće pokraj crkvice opet smjestila počastna 

straža, tko se to razširio i prijatno posred praga sjeo? — Kaktus! Ali se 
mnogo izmienio. Njegovi dugi izdanci što su se inače vukli po zemlji, bili 
su liepo povezani, i oprani. Zelena mu oprava svietlila se već izdaleka i 
sjala od čistoće. Skoro smeteno primao je pridošlice, te nije čitav dan ni 
o jednom jedinom ništa nezgodna primietio. Cvieće se tome silno radovalo. 

»Odnesi me odavle, mene je stid«, zamoli kaktus na večer svoga anđela 
čuvara, kad je došao pogledati, kako mu je. »Iza crkvice ima osamljeno 
sunčano mjestance.« Želja mu je bila izpunjena, pa ga ostalo cvieće nije 
vidjelo puna tri mjeseca. 

Osmina Marijina Uznesenja bila je glavna svetkovina crkvice. Izdaleka 
i izbliza dolažahu ljudi k »Pomoćnici na brdu«. Vjernoj cvjetnoj straži bili 
su to najljepši dani u čitavoj godini. U najsvečanijem odielu i najsjajnijim 
bojama blistalo je cvieće kao ures i nakit s oltara Majke Božje. Jedan cviet, 
i to najbolji i najljepši, obično je dobio najčastniju službu: stajao je tik do 
Majke Božje. Došli su dani napetog očekivanja. Ta će služba ovaj put zapasti 
sigurno zvončić, mislilo je sve cvieće. Ali, dogodilo se drukčije: Približio se 
Čas izbora. Anđeo donese kaktus, na koji su skoro već svi bili zaboravili. 
Ali što je to? Bodljikavi kaktus cvate! I te kako cvate! Kraljevske Ii lje¬ 
pote! Na njegovim izdancima vise veliki, crveni cvjetovi, neobično liepi i 
đražestni. 

»Drage sestrice i braćo«, reče zvončić čedno. »Ja mislim, da ove godine 
izaberemo kaktus, da drži najbližu službu kod Majke Božje. Držim, da ćemo 
našu Gospu najviše razveseliti ,ako joj pošaljemo njega.« 

Kaktus nije bio s time sporazuman. »Sto mislite«, branio se on »ja ni¬ 
sam to zaslužio. Počastna služba pripada onome, koji je bio dobar, a ja... 
no, vi već znate... Nije mu ništa pomoglo. Cvieće ga u slavlju pratilo do 
svetčano okićene crkvice. Tu ga anđeoska ruka postavi na počastno mjesto, 
no, vi već znate«... Nije mu ništa pomoglo. Cvieće ga u slavlju pratilo do 
brostivo sagnula do njega. »Ja ne spadam ovamo, doista ne spadam, ti znaš, 
da nisam bio dobro, nego tvoje najgore diete.« 

»Znam«, nasmieši se Naša draga Gospa dobrostivo. Zato i hoću da bu¬ 
deš posve blizu mene, da te uzmognem vazda imati na oku. Pod mojom 
brigom neka na tebi i dalje cvate cvieće prijaznosti, na veselje svima, jer 
ti jesi i ostaješ moje najgore diete.« To je Majka Božja rekla s toliko lju¬ 
bavi i miline, da je kaktus smjesta otvorio još nekoliko prekrasnih cvje¬ 
tova. Odgovoriti joj nije više mogao, jer su ljudi već vani počeli moliti: 
»Zdravo Marijo, Zdravo Marijo ... Zdravo Marijo ...« 

To je eto poviest najgorega djeteta Naše drage Gospe. Je li istinita? O, 
i te kako! Ta mnogi ju je od nas i sam doživio. E.—St. 


OPORUKA 

(Došla nam je u ruke Oporuka pokojnoga presv. g. Seigerschmiedta, 
koji se kao. superior zagrebačkih ss. milosrdnica mnogo brinuo i za Glasnik 
sv. Josipa. Oporuka svjedoči, kako je duboko shvaćao svoju vjeru, i ozbiljno 
se pripravljao na smrt ovaj pobožni svećenik. Umro je 23. srpnja 1942., a 
Oporuka je, kako vidimo, pisana već u travnju 1937., dakle pet godina prije 
smrti. Ozbiljnom je voljom htio. da baš »u Gospodinu umre«. Blago njemu! 
Sliedimo ga!). 

U ime presvetoga Trojstva, Otca i Sina i Duha Svetoga! 

Ja Matija Seigerschmieđt izjavljujem ovim, da sam kod podpune sviesti 
i posvema slobodne volje. 

Hoću da umrem kao diete svete, rimokatoličke, apostolske Crkve, nju 
priznajem za svoju majku i gospodaricu, izvan koje nema spasenja. Vje¬ 
rujem sve, što ona uči i osuđujem sve, što ona osuđuje, te izpoviedam pred 
nebom i zemljom, da od svega srdca i duše želim umrieti kao njezino diete, 
u jedinstvu vjere, koju ona uči i nalaže. 

Izjavljujem, da želim umrieti u jedinstvu sa svetom Stolicom i u po¬ 
sluhu, koji duguje svaki katolik svetom Otcu Papi kao namjestniku Isusa 
Krista na zemlji, kao nasljedniku svetog Petra, kao vrhovnom pastiru stada 
Isusa Krista. 

Priznajem i izpoviedam, da neizmjerno dugujem Bogu svome za sva 
dobročinstva, kojima me je obsipavao i što me je čuvao od svakoga zla. — 
Ja mu se klanjam i zahvaljujem od svega srdca svoga. Htio bih imati hiljadu 
života, da mu ih žrtvujem u zahvalu, no budući da imadem samo jedan je¬ 
dini biedni život, koji sam gotovo samo zato upotrebljavao, da ga vrieđam, 
izjavljujem, da ga radostna srdca dajem, da Sinu priznajem njegovo neogra¬ 
ničeno gospodstvo, koje imade nada mnom, da njegovu neizmjernom veli¬ 
čanstvu izplatim dug, da njegovoj pravednosti, protiv koje sam griešio, za¬ 
dovoljštinu dadem, da se njegovoj nazočnosti radujem, da njegova Sina 
nasljedujem i da mu podajem znak svoje zahvalnosti i ljubavi. 


Oporuka. 

Ako bi iznenada obolio i izgubio sviest, to sada izjavljujem, da je moja 
nakana i volja, da sv. sakramente Crkve primim, naročito sv. sakramenat 
pokore. — Molim svećenika, da mi podieli oproštenje, za kojim usrdno težim, 
mrzim na sve svoje griehe i od svega se srdca kajem, što sam Boga, svoje 
najveće i najmilije dobro, uvriedio, te primam smrt, kakova, kadgod i gdje¬ 
god bila, kao pokoru za svoje griehe. 

Gospode Bože moj, u svoj poniznosti izpoviedam, da sam te vrieđao i da 
zaslužujem smrt i vječno prokletstvo i da je pakao samo neznatna kazna 
za mene. Kajem se od svega srdca, što sam te uvriedio i za znak moje boli 
i mojega kajanja primi smrt moju sa svim njezinim strahotama, sa svim 
bolovima bolesti. Hoću da ovo biedno tielo, koje je toliko puta služilo 
griehu, bude u životu pedepsano bolovima bolesti, a poslije smrti hrana 
crvima. Dušu moju polažem u ruke tvoje, Bože, i za množtvo svojih 
grieha primam dragovoljne muke čistilištne i da me tako dugo čiste, dok; 
ne zadovoljim pravednost tvoju. 

O Isuse, Spasitelju i Bože moj! 

Živote moj, spasenje moje i nada moja! U ovom času, kad sam kod 
podpune sviesti i slobode, izjavljujem, da se sve ono, što bi se proti tvoje 
volje događalo, bilo radi slaboće naravi, bilo radi žestine bolova ili navala 
napasti ili iz zlobe neprijatelja, u mislima, u riečima ili djelima, da sve se 
ovo bude protiv moje volje događalo. — Ja se odričem svih napasti vražjih 
i prezirem ih, a tvojoj se svetoj volji podpuno i od svega srdca podlažem. 

O blažena Djevice, presveta Bogorodice Marijo! ja te danas odabirem 
za svoju majku, za svoju gospodaricu, za svoju zagovornicu! Spasenje biedne 
svoje duše polažem u tvoje materinske ruke! 

Izpoviedam da hoću kao sluga tvoj, kao diete Tvoje umrieti, i da iza 
Sina tvoga svu nadu svoju u Tebe stavljam! O majko Spasitelja moga, po¬ 
kaži, da si mi majka i moli za mene Onoga, koji se udostojao postati Sinom 
Tvojim. — Moli za mene grješnika sada i u času moje smrti. Amen. — Sv. 
Josipe, najdostojniji zaručniče blažene Djevice Marije i branitelju te hrani¬ 
telju Isusa Krista, moga Spasitelja, izprosi mi smrt, koja bude slična Tvo¬ 
joj. — Budi mi u pomoć na čas smrti moje i izmoli mi tp milost da umren; 
kao ti, koji si umro u naručaju Isusa i Marije. 

O sveti anđeli, koji ste se toliko za mene brinuli tiekom života moga. 
ne ostavite me u času smrti moje. — Molim sv. Mihaela arhanđela, da mi 
bude u pomoći u zadnjoj borbi; molim Anđela čuvara moga, da me tješi u 
bolesti, kriepi u smrtnoj borbi i đa me ne ostavi. 

Molim sve svete zaštitnike svoje, da mi svojim prošnjama pomognu, da 
sretno umrem. Amen. 

Pošto sam izpoviedio svoju vjeru i grješnost svoju, hoću da razpolažem 
s onim, što mi je Bog u neizmjernoj svojoj dobroti i milosrdnosti povjerio. 

Svoju dušu predajem Bogu, od koga sam je i primio; predajem je u 
presvete ruke Njegove i prepuštam se posve Njegovoj milosti i milosrđu za 
sve vrieme i za svu vječnost. 

Svoje tielo predajem svetoj Crkvi, da ga tako sahrani, kako se sahra¬ 
njuju oni, koji su u jedinstvu s njome preminuli. 

Premda znadem i izpoviedam, da toga niesam dostojan. — Sprovod neka 
bude jednostavan i neka se ne troši ni za kakove nepotrebne stvari. — Ono, 
što bi tko htio povodom moga sprovoda potrošiti, neka dade Družtvu za 
sveuđiljno klanjanje presv. oltarskom Sakramentu i za podporu siromašnih 
crkvi. 

Sa svojom imovinom razpolažem, kako sliedi: Imadu se izplatiti sve 
eventualne dugovine. — Služinčadi sam redovito plaćao koncem svakoga 
mjeseca, pak ih ide plaća za cieli tekući mjesec. — Gospodarski inventar 
povećajem s onim, što nisam preuzeo. — Blago, sieno, žito i ostale plodine, 
u koliko ne spadaju na inventar, ili se imadu pro rata temporis dati na¬ 
sljedniku, imadu se prodati. ■— Novac, što će se dobiti, imade se pribiti onoj 
gotovini, koja se nađe iza moje smrti. 

Od toga imadu se platiti pogrebni troškovi — sprovod jednostavan, tako 
i grob, i križ na grobu. 

Za izpokoj moje duše i po mojoj nakani neka se odsluži 100 sv. misa. 
Stipendij neka bude dvostruki od diecezanskoga. — Ujedno neka se utemelji 
jedna tiha sv. Misa kod župne crkve u Mariji Bistrici i jedna.u samostanu 
častnih sestara milosrdnica u Zagrebu. — Glavnica neka iznosi dvostruku 
svotu, koja je određena od preč. nadb. duh. stola za zakladu jedne tihe 
sv. Mise. 

Prema odredbi dijecezanske sinode imade se 10°/o cjelokupne ostavštine 
dati za sjemenište, a drugih 10% mirovinskoj zakladi Nadbiskupije zagre¬ 
bačke. 

Ostali novac neka se preda u polovici Družtvu za sveuđiljno klanjanje 
presvetom olt. otajstvu u Zagrebu, a druga polovica neka se uruči nad¬ 
biskupu zagrebačkom, da je upotriebi za potrebe katoličke Crkve u zagre¬ 
bačkoj nadbiskupiji, a da ne treba nikome o tome računa polagati. 

Od pokućtva je moje samo ovo: 

Pisaći stol, dvie stolice za pisaći stol, stajaći pult i dva ormara za knjige, 
dva sata, jedan na stieni, a drugi na pisaćem stolu. Slike, osim Srdca Isu¬ 
sova i Sv. Josipa, su moje. 

Ovo pokućtvo ostavljam svojim kapelanima, tako da stariji dobije pi¬ 
saći stol, jedan ormar, jednu stolicu za pisaći stol i sat na stieni, a drugi, 
stajaći pult, jedan ormar za knjige i drugu stolicu za pisaći stol. — Slike 
neka si podiele. 

Tako pripada njima i sve ono, što je u njihovim sobama, aT'ne spada 
na inventar. 


Suze sreće. 

Sve ovo njima ostavljam za nagradu, što će biti izvrši oc? ove Oporuke. 

Uljnata slika bi. Djevice Marije neka se smjesti u jednoj ođvkapela, u 
kojoj nema ni slike ni kipa bi. Djevice Marije. 

Bratu Josipu ostavljam sve svoje odielo i druge stvari, što su u orma¬ 
rima ili u pisaćem stolu. 

Knjige prema dijecezanskoj sinodi pripadaju župnoj knjižnici. 

Mati ja Seigerschmiedt V. r. 

Dodatak k testamentu: 

Kad umrem, neka se zaključe svi crkveni računi, da se vidi, koliko 
imade biti gotovine. — Onda se neka pogleda u uložnice I. Hrv. štedionice, 
koje glase na nadarbinu. — Kroz godine su se pripisivali kamati, a ja sam 
samo nekada nešto dobio; neka se ustanovi, koliko bih ja imao dobiti, do 
dana moje smrti, a niesam dobio. 

Župna crkva duguje nadarbini 125.000 dinara. — Neka se ona svota, 
koju bih imao dobiti u ime kamata uzme od ovih 125.000 Din, kao odplata 
duga, tako da budem ja podpuno izplaćen u ime kamata, a nasljednik dalje 
da uživa glavnicu bez obzira na mene. 

S dobivenom svotom neka se podmiri eventualni manjak u vlasničtvu 
župne crkve, a ostatak neka se pribije mojoj ostavštini. 

Marija Bistrica, 29. IV. 1937. 

Mati ja Seigerschmiedt v. r., župnik. 


Marija: Iz zbirke »Bieli ideali« 

SUZE 

Oči mi življe sjaju. 

Srce mi kuca jače, 

Duša mi od ganuća, 

Tiho, tiho plače ... 

Danas je anđeo smrti 
Prošao našim dolom, 

Noseći strašni mač. 

Svuda se čuo jauk i plač. 

Mene taknuo nije, 

Jer je Janje Božje bilo 


SREĆE 

Svojom toplom krvlju, 
Dovratke duše moje 
Jutros orosilo. 

I sada na jednom oltaru 
Janje svoju krv 
Za mene obilno toči... 

Suzom sreće blistaju moje oči. 
Srce mi kuca jače, 

A moja duša tiho 
Od zahvalnosti plače ... 

IDEALI NE UMIRU 


Gorko razočaranje i tihu bol 
Nosim u svojoj duši... 

Osjećam, da se nešto visoko, čvrsto, 
Ogromnom brzinom u meni ruši. 

U srcu jecaji. 

Bolni trzaji, 

Na oči mi suze naviru, 

A ustne samo tiho šapuću: 

Ideali umiru ... Ideali umiru ... 

Čas mi se duša utopi u bolu, 

Čas smirena sluša jek zvona u dolu... 
Drhtave ruke suze utiru 


I ustne samo tiho šapuću: 

Ideali umiru ... Ideali umiru ... 

Odlazim daleko ... daleko od svieta, 
Tražim tišinu, zaborava kraj. — 

Tu nalazim Njega, 

Koga ljubim iznad svega. 

Tu nalazim raj, 

Njegova oka sjaj. 

Utjehe zagrljaj. 

Daleko, daleko od svieta 
ljubav me čeka sveta ... 


ZAHVALA 


Hvala Ti, Silni, 

Što Tebe smijem Otcem svojim zvati, 
Što Tebi smijem svoje srđce dati, 
Tebe, nad kojim nema vlasti 
Prolaznost i miena, 

Ja, nestalna sjena. 

Hvala Ti, tri put Sveti, 

Ko ljubljeno diete što mogu 
U svetinju Tvoju doći Ti sasvim 

blizu, 

Stati na mjesto sveto 
Gdje su proroci smjeli prići 
Samo bosih nogu. 


Hvala Ti, Dobri, 

Što mene ko nježna mati 
Na koljenima ljubav Tvoja ziba 
Mene nevriednu, 

Koju nestalnost ljudska 
Toliko puta po svojoj volji giba. 


Hvala Ti, Ljubavi vječna, 

Što nada mnom dan i noć bdiješ, 
Širiš kao orao svoja krila, 

Čuvaš me kao oka Svoga zjenu, 
Mene — nestalnu sjenu. 


SVETI ČAS 

Čini mi se, da nebo zemlju ljubi 
U dahu bielih ideala 
I onda, kad duša moja mala 
Među njima pline, 

I napuni se čara 
Sa Tvoga oltara. 


Put do Božje žitnice. 

PUT DO BOŽJE ŽITNICE 


Bačena u život 

Nalik na vršaći stroj za žito, 

Gdje se ko mahniti vrte 
Mnoštvo kotača 

I zaglušno šume, preko njih bačene 
Kožnate vitice — 

O, kako je težak put 


Do Božje žitnice! 

I prolazim bez odmora, bez stanke 
Kroz vrzino kolo života, 

Kroz gvozdene pregrade, 

Rešeta i plitice — 

O, Bože, kako je sunčan put 
Do Tvoje vječne žitnice! — 



Isuse, uzore svih uzora, smiluj nam se! 


SVETA PRIČEST 


I jutros dolazi k meni 
U najtanjoj čestici kruha 
I vatrom Svojega duha, 
Cielo mi prožimlje biće. 

U meni život novi, 


Isusov život niče. 

I duša mi postaje bijela, 
Postaje blistava, čista 
Pod jutarnjim cjelovom 
Najdražeg Gosta — Krista. 

rrveyfeama. 


Uz razum i volju ima još nešto, što treba u dječjoj duši brižljivo odga¬ 
jati, a to je srdce. O srdcu se kaže, da je ono središte ljudskih čuvstava. A 
i ta čuvstva veoma su važna u ljudskom životu, jer nije svejedno, kakova 
su čuvstva u ljudskom srdcu. Ako su čuvstva liepa i plemenita, ona potiču 
diete, a i odraslog čovjeka, na liepa i plemenita djela. Ako su pak ta 
čuvstva ružna i zla, ona će diete, a i odraslog čovjeka, navesti na zla djela. 
Zato valja brižljivo odgajati i srdce djeteta. 

Prvo i glavno čuvstvo srdca mora biti iskrena i nesebična ljubav. Ta se 
ljubav ima po naravnom redu upraviti najprije prema roditeljima, braći i 
sestrama, rođacima i prijateljima, dobrotvorima i svim ostalim ljudima bez 
razlike. Iz te ljubavi ima se dalje razvijati čuvstvo štovanja prema stari¬ 
jima, milosrđe prema siromasima i bolestnicima i sažaljenje prema svim 
nevoljnicima. 

Ljubav u srdcu djeteta ima se odgajati u drugom redu prema rodnome 
mjestu i zavičaju, prema materinskom jeziku, prema narodu, kome diete 
pripada, i prema državi. Dakle u djetetu se ima odgajati narodni hrvatski 
osjećaj, da ljubi svoj narod, svoju domovinu. 

Odmah iza ljubavi ima se diete odgajati, da bude stidljivo i kad je 
nasamo, i kad je u družtvu. To će ga najbolje sačuvati od svake bez- 
sramnosti. Ono se ima dalje naučiti, da bude prema svakomu pravedno; da 
u svemu i svuda govori istinu; da bude skromno, a ne prkosno i oholo; da 
bude blago, uljudno, a ne surovo; da se raduje dobrom i liepom, a da mrzi 
na sve, što je zlo i ružno; da se znade za bližnjega žrtvovati, a nepravdu i 
uvredu oprostiti i nikad se nikome osvetiti. 

Ali moram naglasiti, da se sva ta čuvstva ne dadu usaditi u srdce dje¬ 
teta bez vjere. To tvrdim ne samo za to, što je prvo i glavno čuvstvo ljubavi 
sam Bog objavio i zapovjedio: »Ljubi Boga i bližnjega svoga«, nego to 
naglasujem i za to, što djeca u svojim nevinim godinama nagonski osje- 



Razgovori s hrvatskim majkama. 

čaju, da nad njima počiva blagoslov Božji, kojim ih je blagoslovio Isus 
Krist. Ona osjećaju, da ih nešto kao magnet privlači k Spasitelju svieta. 
Nevino, nepokvareno diete nosi u sebi bogatu spremnost za kraljevstvo 
Božje. Zato vidimo, da kad se djetetu kod kuće, a kasnije i u školi, govori 
s potrebnom toplinom o Bogu i Isusu Kristu, ono prima sve to većim 
zanosom, nego sve ostalo, nego ikoji drugi predmet u školi. A kad se ta 
srodnost dječje duše s vječnim istinama vjere pametno i uztrajno njeguje 
i podržava, u njegovu se srdcu bude i rastu najljepša, najplemenitija čuv¬ 
stva, koja će biti ne samo prolazna razpoloženja, nego će dati pravac čita¬ 
vome životu. 

Jedan primjer, koji sam čuo prije trideset godina i ne mogu ga za¬ 
boraviti. 

Neka djevojčica siromašnih radničkih roditelja imala je dobru majku, 
a nesretnog otca pijanicu. Kad je djevojčici bilo dvanaest godina, majka 
joj težko oboli. Ona reče svome djetetu; 

»Drago diete. Meni je veoma težko. Bojim se, da ću brzo umrieti. Mo¬ 
lim te, idi u gostionu po otca. Reci mu, da mi je zlo. Neka dođe kući, želim 
s njim govoriti.« 

Djevojčica ode u gostionu i nađe otca u družtvu ostalih ljudi. Prepla¬ 
šena i sa strahom iza leđa svoga otca počne ga moliti: »Otče, hodi 
kući, majka te zove.« Otac se na to surovo otrese: »Pusti me na miru!« Ali 
djevojčica dalje moli: »Otče, majka je težko bolestna. Ona želi s tobom go¬ 
voriti.« Nato se otac izdere na svoju kćerku: »Idi odavle, jer ću te baciti 
van.« Nato se siroto diete razplače i ponovno moli: »Ali otče, majka može 
još danas umrieti. Molim te, hodi kući.« Nato se pijan otac naglo digne, 
uhvati svoje diete i baci kroz vrata takovom snagom, da je preko stuba 
gostione palo na praŠnu cestu. Kad su to ostali pijani vidjeli, u njima 
prekipi, jer ni oni nisu mogli tolike surovosti gledati. Oni zgrabe pijanog 
otca i gurnu ga kroz vrata na ulicu tako strašno, da je svom dužinom pao, 
te i glavu okrvavio. Njegova kćerka, koja se već podigla i gorko plačući 
sa odiela svojega čistila prašinu, prva pritrči k otcu i dižući ga sa zemlje, 
blago mu reče: »Daj, ustani, dragi otče, i hodi liepo kući. Ja ću te voditi. 
Tako, tako, eto vidiš, sada idemo liepo kući k bolestnoj majci.« I dok su se 
ostali pijani grohotom smijali, ovo se dobro diete nije stidjelo voditi pijanog 
otca javno kroz ulice kući k bolestnoj majci. 

Evo nam divnog primjera. Skromna sirota djevojčica, divno po dobroj 
majci odgojena, bila je bogata po srdcu svome. Ljubila je majku, a Štovala 
i nesretnog otca. 

Tko od vas, drage hrvatske majke, ne bi želio, da mu sva djeca budu 
ovakova, kao ova djevojčica? Odgajajte srdce djece svoje, kako sam ovdje 
napisao, pa će i vaša djeca takva biti. 

Bog vas u tome radu blagoslovio! 

9. MAJČINA LJUBAV I ODGOJ 

Sigurno se sjećate, drage hrvatske majke, da sam vam već jednom pi¬ 
sao o roditeljskoj ljubavi, kao drugom načelu u odgoju djece. Tada sam 
to vrlo važno pitanje samo obćenito dodirnuo, a danas ću o ljubavi, kao 
odgojnom sredstvu, obširnije pisati. 

Po nekoja će se majka, čitajući ovo u čudu zapitati: kako to, da se još 
i posebno mora pisati majkama o ljubavi prema djeci? Ta zar nije svakoj 
majci prirođeno, da ljubi svoju djecu? Zar se majka ne žrtvuje posve za 
svoje diete? Svaka jednako, ona u gradu, kao i ona u selu? Često čak 
vidimo i to, da što su majke skromnije i siromašnije, to više ljube djecu 
svoju. Te majke nisu učile mnoge škole, nisu čitale mnoge knjige, ali se za 
djecu svoju posve žrtvuju, jer ih ljube. Znadu one to same od sebe po ma¬ 
terinskom nagonu. 

Sve je to živa istina. Ali valja naglasiti, da ako svaka majka i ljubi 
djecu svoju, ne zna svaka majka pravilno djecu odgajati. Velim, da uza 
svu ljubav ne zna, kako se odgaja, i zato imade toliko slabo, pa ®ak i zlo 
odgojene djece. 

Pravilo je, da se u odgoju djeteta ima sve s ljubavlju činiti. Ali baš u 
tome majka vrlo lako pogrišei na dva načina. 

Neka majka je u ljubavi svojoj prema djetetu do skrajnosti popust¬ 
ljiva. Svaku mu želju odmah izpunjava. Mazi ga i miluje dan i noć. Sve 
mu dopušta, svega mu daje. Kad njezin© diete veli: »Hoću« — svi u kući 
moraju skočiti da učine, što diete hoće. A kada ono veli: »Ne ću« — svi se 
imaju povući i popustiti, a posljedica toga odgoja jest, da diete postane 
mekušac, nesposobno za bilo koje žrtve i napore, a uzto postane tako 
razmaženo diete pravi tiranin ne samo majke, nego i ciele kuće. Ovakovo 
je diete zbog krivog odgoja prava nesreća za sebe i sve ostale ljude. 

Neka je opet majka, spremna sve učiniti za svoje diete, ali na način, 
koji ne osvaja, nego odbija. Takova majka u svojoj pretjeranoj i sliepoj 
ljubavi djetetu svome ništa ne dopušta. Neprekidno mu zapovieda. Diete 
mora cieli dan slušati: »Pazi — gledaj — što radiš — ovo moraš — ono 
ne smiješ« i t. d. Zatim ga plaši kojekakvim izmišljenim babama i vješticama 
i t. đ. Prieti mu sada ovim, sada onim. Sve to čini majka u najboljoj na¬ 
mjeri, a ne opaža, kako svome djetetu tjera strah u kosti, te tako razara 
ono toplo povjerenje, koje bi moralo vezati diete na majku. Takova majka 
svojim pretjeranim postupkom želi sačuvati diete od zla i navesti ga na 
dobro, a stvarno ubija u njemu radost života. 

To su dvie skrajnosti majčine ljubavi u odgoju. Pretjeran je i prvi i 
drugi način, te ni jedan ne valja. Jer dok će se razmaženo diete u svemu 
opirati majci, preplašeio će se diete bojati majke i otuđiti se ođ nje. 

Istina je u sredini. Sve, što se poduzima u odgoju djeteta, mora biti 
prožeto toplom ljubavlju majke. Ali ta ljubav ne smije biti ni popustljiva, 
ni tvrda, kruta. Kad diete želi nešto, što je razumno i lako se može izvr¬ 
šiti, neka mu se dopusti s blagom riečju majke, da bi diete osjetilo, da se 
i majka veseli, što mu može ugoditi. Ali kad majka traži nešto od svoga 
djeteta, što je opravdano, ne smije mu popustiti, kolikogod se ono opiralo 
i drugačije htjelo. Ali i u toj nepopustljivosti će majka ostati mirna i blaga. 
Diete mora osjetiti i uvidjeti, da je majčina volja sveta i da se njezina 
zapovied mora izvršiti. 

Ovdje se sjećam ovoga slučaja: Šetala majka sa svojim sinčićem 
gradskom ulicom. Stignu pred jednu slastičarnu. Diete stane pred izlogom 
i veli: »Mama, ja bih ovu čokoladu«. (A bila je to reklama, od drveta na¬ 
pravljena kao čokolada). Majka veli: »Nije to prava čokolada, srdce moje. 
Hodi, kupit ću ti drugu, pravu«. Ali mali razmaženi sinčić počne uporno 
vikati, da on hoće samo ovu. I majka popusti svome zlatu i kupi tu drvenu 
čokoladu. A čim ju je mališan primio, on žurno u nju zagrize — i slomi 
dva prednja zuba. 

A poznajem i jednu djevojčicu skromnih roditelja. Uviek je uredno, 
čisto obučena i liepo počešljana. A što je najljepše na njoj, to je njezino 
vedro lice i uviek nasmijane oči. Uz to je veoma uljudna, poslušna, sa- 
vjestna, sa svakim Ijubezna. A rekao sam, da je iz vrlo skromne kuće. 
Ali u tim vrlo jednostavnim prilikama ima ta djevojčica dobru majku, 
koja svoje diete pametno ljubi i razborito odgaja. Odatle je ciela pojava te 
djevojčice puna sunca, puna životne radosti. 

Zato, drage hrvatske majke, ljubite svoju djecu i odgajajte je blagom, 
ali razboritom ljubavlju. Ta vaša pametna ljubav u odgoju ostavlja duboke 
tragove u duši djeteta za sav život. Tako odgojena djeca su do smrti 
zahvalna svojim roditeljima. 


Isus je ljubio siromahe. Ljubio ih je, jer ih je žalio; ljubio ih je, jer je 
osjećao, da su bliži njegovoj duši, da su pripravniji da ga razumiju. Ljubio 
ih, jer su ga svaki dan usrećili time, da im je mogao služiti: gladnima davati 
kruha, slabima snage, ucviljenima nade. 


Papini. 










130 


Glasnik sv. Josipa. 


MARIJINA PORUKA IZ FATIME 

(Nastavak) 

»Onda moram ostati sama?« tužno će djevojka. 

»Ne, kćerko. Ja te ne ću nikada zapustiti. Moje bezgrješno Srdce bit će 
tvoje utočište i put, koji će te dovesti k Bogu.« 

I opet je Gospođa razširila ruke i izlila na djecu ono tajanstveno svietlo, 
u kojem su se gledala uronjena u Boga. Pred desnom rukom Nebeske Pri¬ 
kaze vidjelo se Srdce ovijeno trnjem, koje ga je probadalo sa svih strana. 
Djeca su razumjela, da je to bezgrješno Srdce Marijino, raztuženo zbog to¬ 
likih grieha, kojima ga ljudi ranjavaju, pa da traži pokoru i zadovoljštinu. 

Viest o događajima u Fatimi širila se na sve 
strane, no ljudi se više nisu rugali ni podsmje¬ 
hivali. Bilo ih je sve više, koji su vjerovali. Samo 
Lucijina majka nije vjerovala. Župnik pak fa- 
timski držao se po strani. On je čekao, što će se 
na koncu dogoditi. 

Jednoga dana pozove on djecu k sebi. Lu¬ 
cijina majka bila je sretna. Pred župnikom će 
Luci ja morati priznati podpunu istinu. 

Ni roditelji maloga Franje i male Jacinte 
nisu bili posve mirni. Oni su bili uvjereni, da 
djeca ne lažu, no da li se možda ne varaju? 

»Da li se vi ipak ne varate?« reče im jednoga 
dana majka. »Radi vas mnogi idu u Irijsku 
kotlinu.« 

»Mi ne silimo nikoga, da ide. Tko hoće ići, 
neka ide, a tko ne će, neka ne ide. Mi idemo. 
Tko ne će da vjeruje, neka pazi, da ga Bog ne 
kazni. I tebe će, mamica, Bog kazniti, ako ne 
\jeruješ.« Tako su se djeca branila. 

Trebalo je ići k župniku. Lucija je šutjela. 
Od nekoga vremena njezina je mati s njom po¬ 
stupala vrlo strogo. I šiba je imala posla. »Ti ćeš 
liepo kleknuti pred gospodinom župnikom i iskreno priznati, da si lagala, 
pa ćeš ga moliti, da ti oprosti.« 

»Mamice, kako ću reći, da nisam vidjela, kad sam vidjela« odvratila 
je Lucija. 

Gospodin župnik je djecu primio vrlo liepo, izpitao ih o svemu, ali ih 
je oprezno upozorio, nema li tu sotonske varke, jer se sotona znade pre¬ 
tvoriti u anđela svietla. 



Naša draga Gospo, ko¬ 
ja si se prikazala u Fa¬ 
timi, daj da Te svi ra¬ 
zumijemo! 

Kad je to Lucija čula, silno se uplašila i misao, da bi sve to, što je u 
Irijskoj dolini doživjela, mogla biti sotonska varka, nije joj dala mira. To 
je ona saobćila i Franji i Jacinti. 

»Pa nije ono sotona, na to će Jancita. Nije. Sotona je, kažu, vrlo ružan 
i stanuje u paklu. A Gospođa je tako liepa, i mi smo vidjeli, da odlazi 
u nebo.« 

Jancita dakako onda nije znala, da se sotona umije pretvoriti u anđela 
svietla i tako varati sviet. 

Lucija, koja je mnogo trpjela od majke i starijih sestara, sada je još 
više trpjela od bojazni, da se vara. Zato odluči da ne će ići više u Irijsku 
kotlinu. 

Kad je došao trinaesti srpnja, dan prije saobći Lucija Franji i Jacinti, 
da ona sutra ne će ići u kotlinu, neka idu oni sami. Kad sutradan djeca 
nisu htjela ići bez nje, pošla je ipak i ona s njima. 

Bilo je podne. Nebeska Prikaza pojavila se nad česminom. 

»Sto želite od mene?« zapita opet Lucija Prikazu. 

»Budite svakako ovdje i trinaestoga dana sliedećega mjeseca. Molite 
svaki dan svetu Krunicu na čast Gospinu, a za brzi svršetak ovoga rata 
(bilo je to godine 1917., dok je još trajao svjetski rat). Znajte, da vam samo 
ona može pomoći.« 

»Molim Te, Gospođo, kaži nam svoje ime, zamoli je Lucija, i učini koje 
čudo, da ljudi budu vjerovali, da si to Ti, koja se ukazuješ.« 

»Samo vk dolazite ovamo svaki mjesec, odvrati Gospođa. U listopadu 
ću vam kazati, tko sam, i učiniti veliko čudo, da će svi vjerovati. 

Tu je opet Lucija zamolila za razne bolestnike. Kad joj je Gospođa 
odgovorila na njezinu prošnju, rekla joj je: »Žrtvujte se za grješnike i re¬ 
cite često,, ali osobito, kad prinosite koju žrtvu: »O Isuse, to je za Tvoju 
ljubav, za obraćenje grješnika i za naknadu za uvrede, koje se nanose 
bezgrješnomu Srdcu Marijinu.« 

Tada se dogodilo nešto, o čemu ni Lucija ni drugovi njezini nikada nisu 
htjeli reći ni rieči. Samo su rekli, da se radi o velikoj tajni, koje ne smiju 
odati. Radi toga su pretrpjeli nečuvenih boli i muka, koje su nadilazile nji¬ 
hovo nejako doba, ali ih je jačala misao na Gospu, pa su radije trpjeli sve, 
nego da kažu, što im je Gospa rekla. 

Samo se znalo to, što su čuli i drugi ljudi, koji su bili nazočni, da je 
Lucija jednom težko uzdahnula i bila veoma žalostna u licu. 

Tada zapita Lucija Gospođu: 

»Ne želite više ništa?« 

»Ne« odvrati Gospođa. 

I drugoga je viđenja nestalo. 

Poslije ovoga viđenja bila je Lucija podpuno mirna. Ona je sada znala, 
da to nije sotonska varka, da je sve ovo podpuna istina. 

Kad je prikaze nestalo, nazočni narod navali na djecu, da je pita. što 
su vidjela i čula. Otac Franjin i Jacintin poboja se za Jacintu, da će je 
sviet zagušiti, zato je uze na ruke i jedva se progura kroz množtvo, da je 
ponese kući. 

Lucija je odgovarala na bezbrojna pitanja, koliko je mogla. 

»Zašto si bila tako žalostna?« pitali su je. 

»To je tajna«, odvrati djevojka. 

»Dobra ili zla?« 

»Za dobro nas troje.« 

»A za nas?« 

»Za neke je dobra, za neke zla.« 

O tajni nije kazivala više ništa. 

Sada su ljudi sve više vjerovali, da se u Irijskoj kotlini doista nevinoj 
onoj djeci ukazuje sama nebeska Gospa. Kod ovoga zadnjega ukazanja svi 
su opazili, kad se bieli oblačić spustio nad kotlinu, da je u isti mah sun¬ 
čano svietlo kao nekako oslabilo, a kad je oblačića nestalo, opet je zasjalo 
sunce običajnim svojim sjajem. 

Dadne li Bog, u sliedećem broju Glasnika čut ćemo, kakova je i koja to 
bila tajna, o kojoj su djeca sada tako strogo šutjela. 


MARIJINI VITEZOVI 
Pripoviest iz 13. stoljeća. — Fe!ix Nabor. 

Nastavak. 

»Ali, gospodine nađgleđniče,« Olio će »Zar bezkućnici ne smiju biti ni 
veseli? Ta dajte im barem da se smiju.« 

»Ne miešaj se u poslove, koji se tebe ništa ne tiču!« vikao je nadglednik 
srdito. »Radije pođi, stari vukodlače, k svojim volovima i svinjama, a mene 
ostavi na miru!« 

»Vi ste vukodlak, a ne ja,« odgovori Olio srdito radi nanesene mu po¬ 
grde. »Pozove li vas jednom danzižki kontur pred svoju sudačku stolicu, 
mogli biste i bez glave ostati. Ta vi imate već i previše toga na rovašu.« 

Silko se nasmije. »Ja se ne bojim nikoga,« poviče on. »No tebi svjetu- 
jem da pođeš za svojim poslom, ne ćeš li da te pošaljem na drugi sviet.« 

Olio se udalji grdeći ga. Mariella se zaustavi nekoliko časaka kod nad¬ 
glednika i reče: »Nemojte, gospodine Silko, biti odviše tvrdi s jadnicima. 
Izplest ću vam takav prsluk od mekane smeđe vune, da će vam svi Helani 
na njemu zavidjeti.« 

»I dobro ćeš učiniti. Slabi moraju nastojati, da moćnije učine svojim 
prijateljima.« Mariella mu to potvrdi glavom i pođe za slugom. 


i 

D 0 d tJm 9 ga Je . StlSla ’ ,? riobći rau - št0 je nadglednik rekao. »Sto je mislio 
.. '* zapita ona - Olio je malo oklievao, a onda odgovori: »Silko htjede 

Pravu i ti pripadaš u Brezik, te si prema tome njegova robinja.« 

din r. P °. VICe Marle,,a Prestrašeno. »Ta ja stanujem u gradu, a i gospo¬ 
din Gunar mi j e sklon.« 

n f _ svakako istina. Ali čim proigraš naklonost Osterninih sinova, 

raviu i CS eZ ^ UCnlCa ’ pa „ ćeš morati u Brezik. Ne smiješ Mariello, žabo- 
raviti, da si i ti samo — žalovina.« 

»Kada je to bilo'? Kako se zvao brod, koji je propao?« — Ni ne čeka- 
jua odgovora ziistre Mariella rukama oči i zastenje: »Bezkućnica!« 

vrčeva. 1CVaJUCI “ đC Gna U grad ° sterninih sinova i nađe ih kod punih 

4. poglavlje. 

Nejednaka braća 

U visokoj svođolikoj dvorani, koja je bila bogato urešena otetim 
oružjem, sagovima, bivolskim {''medvjeđim glavama, zlatnim i srebrenim 
namještajem , posuđem sjedjeli su Etzel i Gunar od Osterne kod zajutarka. 
Oba brata jesu visoki, širokih leđa, samo stariji brat Etzel ima u sebi nešto 
od one divlje i silovite snage, kakvu zamišljamo kod divova iz priče. 

I gruba vanjština njegova ulieva strah. Kosa mu je i brada duga slabo 
njegovana, a oči crvene kao u pijanca. Naprotiv njegov brat Gunar teg eda 

ogrbcu. Glas mu ,e ugodan, dok je Etzelov hrapav, rieči izprekidane, govor 
obično zacmja psovkama i pogrdama. 

Zlovoljno turne Etzel srebrenu zdjelu, baci žlicu na stol i poviče hra- 
pavim pnetecim glasom: »Donara mi - ta to je gorko kao žuč! Hej Ma- 
nello, donesi ml vrč madžarca!« 

»Nemoj već ujutro piti,« opomene ga Gunar. »Krv ti se onda brzo 
upali, pa sa svima započinješ kavgu.« 

»Hoću Ii jesti juhu kao žena?«, odgovori Etzel. 

»Ja sam žedan cio dan! Zato pijem! A što započinjem sa svima kavgu 

t0 Je .,T Ja stvar - “ Ti znaš d °bro, Gunare, da uviek pobiedim. Meni je 
najmilije boriti se. Gdje treba udariti, eto me uviek spremna.« Ustane, 
protegne se, opruži jake udove i nastavi: »Rođeni smo i uzgojeni za boj, 
unare na cielom Baltičkom moru nema jačih vitezova od nas dvojice. 
Mi smo gospodari i kopna i mora!« 

»Zaboravio si vitezove Križare, naše gospodare,« dobaci Gunar. 

»Ah ti!« zavikne Etzel, a mržnja mu sievnu u očima. »Ti su daleko od 
nas. Na poluotok dolaze malokad. Kad dođu, pozdravimo ih; kad odu, smi¬ 
jemo im se iza leđa. Nakon toga opet smo mi gospodari.« 

Mariella uđe u dvoranu, donese sjajni vrč vina i postavi uza nj dva 
vrčića. 

»Bog Vam blagoslovio, plemenita gospodo,« zaželi svojim mekanim 
blagim glasom. 

»Što brblja ova o Bogu!« poviče Etzel porugljivo, napuni vrč i izprazni 
ga na dušak. 

»Kod vina ne treba kršćanskoga Krista.« 

»Nemoj je grditi,« Gunar će. »Ne vidiš li, kako dršće i plače!« 

»Ne plači,« napadne je Etzel »ne podnosim toga. Ako odmah ne ušutiš, 
prodat ću te u unutrašnjost zemlje kao i one druge, koji previše znadu o 
nama.« 

»O ne, gospodaru, ne ne,« zavapi Mariella i moleći podigne ruke. »Ne ću 
više plakati. A navečer kad budete umorni, pjevati ću vam, plemenita go¬ 
spodo, liepe pjesmice.« 

»Ph, tvoje su pjesme dosadne,« reče Etzel naslađujući se strahom sirote 
djevojke. »One su preblage za nas.« 

»Tvoje su pjesme liepe kao mlado jutro,« reče Gunar, ustane i kao da 
je hoće zaštititi, položi ruku na Mariellinu, kao svila mekanu kosu. »Liepe 
su kao mlado jutro, a sladke kao slavujeva pjesma za blage ljetne noći. 
Moraš nam ih, Mariello, svaki dan pjevati. I Etzelu su drage. Da će te pro¬ 
dati, to samo kaže tako, da te prestraši. Mnogo je bolji no što izgleda. Ta 
on ne može biti bez tebe. Tko će mu priređivati sladko vino, ako ne ti, 
Mariello? Nitko toga ne razumije kao ti! Tko će mu ribu peći, tko medvjeđu 
šunku pripravljati, ako ne ti? Ne, ne, ti ćeš ovdje ostati na našem gradu! 
Ti si naša draga šumska ptičica!« 

»Hvala vam!«, reče Mariella, i izađe smirena iz dvorane. 

Etzel se je smijao: »Ti fićukaš kao kos,« reče. 

»A ti si odviše surov s Mariellom,« odvrati Gunar. Ona je još gotovo 
diete i silno bojažljiva. Budi bolji s njom. Sjeti se njene žalostne sudbine!« 

»Šuti!« zavikne Etzel mrko. »Ne spominji toga!« 

»A sad ja idem.« 

»Kamo ćeš danas?« 

»Preko. Moram vidjeti, hoćemo li doskora moći do Jantarove obale. 
More je mirno, a vrieme povoljno. Do prve bure eto nas natrag. Tad ćemo 
pripaziti na žalovinu. Na Vodanovu brežuljku opet će zaplamsati poganska 
vatra.« 

»Ab Etzele, — ne činimo toga. To je zločin. Sigurno će jednom zlo 
svršiti.« 

»Oh, Gunare, ti vidiš utvare. Mi moramo vatru zapaliti, drugčije nam 
izmače plien. Čuvajmo staro obalno pravo.« 

»Ja bih volio, Etzele, da bude mir.« 

»Mir!« naruga se Etzel. »To je rieč za stare žene i iznemogle starce! 
A mi smo u naponu snage. Nama je boj potreban kao ribi voda i ptici 
zrak. Bez boja zarđat će nam oružje, a mišice izgubiti jakost! Ja ću 
danas odjašiti do Rizhaffa. Možda ću se sresti sa starim morskim medvjedom 
Samom. Baš me snašla želja, da ga oborim u piesak. Ili ću se možda na¬ 
mjeriti na Crvenokosu, pa joj turiti šaku pod nos, što je zadnji put, kad 
sam ribario u njihovim vodama, odapela za mnom strjelicu. Ostaj zdravo, 
Gunare! A što ćeš ti raditi?« 

»Ja ću pogledati oko gospodarstva. Zatim ću na obalu do Olia, koji 
izpravlja pukotinu na našoj staroj barci.« 

»Dobro. I onako ćemo skoro trebati naše brodove.« 

On navuče kacigu, ostavi dvoranu, u dvorištu za jaši svoga konja i po¬ 
leti trkom. Kod seljana zadrži se vrlo malo, a onda udari putem prema 
Rizhaffu. Jašio je lagano obalom. 

Etzel od Osterne ne vidi ništa od sve ljepote divnoga mora i obale. 
On bulji u vrat svoga konja i kuje crne osnove. 

Najednom prekine jutarnju tišinu rzanje nekoga konja, koje ga prene 
iz crnih misli. 

Zadrži svoga konja i digne pogled. Što bi strjelicu odbacio, ugleda 
pred sobom naoružana viteza. Jašio je na bogato osedlanom konju. Oko 
njegovih leđa lepršao je na jutarnjem povjetarcu kao snieg bieli plašt, i 
Etzel razabere jasno crni križ. 

»Križar!« poviče. »Odniela ga kuga! Što hoće taj na poluotoku!« 

On zasjeni rukom oči, da pobliže promotri viteza. No jedva što ugleda 
ures njegove kacige, zazviždi naglo i oštro, te promrmlja: »Što to znači? 
Križar ima na svojoj kacigi tri čapljina pera. Taj znak smiju nositi samo 
Osternini sinovi.« 

Ali se začudi još više, kad Križar, koji je njega isto tako pomno 
promatrao, dojaši brzo k njemu, a slieđilo ga mnogo momaka i slugu 
kao pratnja. 

Tik pred Etzelom zaustavi Križar svoga konja, potisne strjelicu iznad 
njegove glave i reče: »Hvaljen Isus Krist!« 

Ali Etzel ne odzdravi. Štoviše, izvuče mač iz korica i poviče: »Strje- 
lica mi ostade u ofužani moga grada, no nadomjestit će je mač i moje 
mišice.« 

»Vi ste mi dužni kršćanski pozdrav. Ako ste poganin, znajte, da sam ja 
vitez visoke nebeske Kraljice. Moja čast traži, da vas oborim na zemlju. 
No najprije mi kažite, kojim pravom nosite na svojoj kacigi tri čapljina 
pera. To imam samo ja pravo nositi, a ne vi.« 

»Isto pitam i ja vas: Kako se usuđujete nositi na kacigi ures moje 
kuće? Odgovorite jezikom — ili mačem, kako vam je milije.« 

»Najradije mačem! Jedan od nas nema pravo nositi znak obiteljskoga 
grba. — Ja ću vam mačem skinuti pera s kacige.« Izvuče iz toka mač, pri¬ 
tisne blještavi čelik na svoje ustne, zavitla njime oko glave i poviče: »Cista 
Božja službenice Marijo, pomozi!« 

I Etzel stade izvikivati poklik svoga plemena: »Šumski bies! šumski 
bies!« 

To je bilo ime praotca njihova plemena, zato su Osternini sinovi ovo 
ime izabrali kao bojni zov. Protivnici potjeraju konje jedan prema dru¬ 
gome. Čelik bijesnu, iskre vrcaju, oštrica mača zviždi zrakom. 

Doskora opazi Etzel, da ga ovaj vitez nađmašuje, doduše ne jakošću — 
nego vještinom i spretnošću. 

Kod jednog nespretnog udarca izbi mu Marijin vitez iz ruku mač, postavi 
mu na prsa šiljak svoga mača i poviče: »Predaj se! Nadvladao sam te. 
Ako hoću, mogu te ubiti.« 

»Zarini!« poviče Etzel biesno, a lice mu se zažari od stida, što je bio 
pobieđen. 

»Ne. Ne ću te ubiti. Ali zadaj mi svoju vitežku rieč, da ne ćeš pobjeći.« 

»Zadajem vam je. No recite mi ipak, gdje ste učili mačevati?« 

»Na visokoj školi u Marienburgu.« 

»Onda se ne čudim, što ste me svladali. Tamo zadavaju najbolje udarce. 
A sada mi još recite, kako dođoste do triju čapljinih pera?« 

»Na meni je, da pitam,« odvrati vitez redovnik ponosno i turi mač u 
korice. »Dakle — prvo: Kako se zoveš?« 

»Etzel sa grada Osterne.« 

»Aa — jedan od divlje braće! To je sjajan susret! Jesu li Osternini 
sinovi uviek nosili tri čapljina pera?« 

»Uviek! I još k tome na plaštu grb: brod s razapetim jedrima.« 

»Šta? — Brod s razapetim jedrima? Ta to je i moj grb. Kao malenog 
dječaka iznieli su me iz gorućega grada, u kome mi je otac ležao ubijen. 
Tada sam bio umotan u smeđi plašt, na kome je bio brod s razapetim 
jedrima. Na glavi sam imao kacigu s tri čapljina pera. Jedno i drugo pri¬ 
padalo je mome otcu.« 

Etzel od začuđenja širom otvori oči i usta, konačno poviče: »Onda si ti 
najmlađi od Osterninih sinova, onaj, za koga se držalo, da je zajedno 
s gradom izgorio. Ti si Grgur od Osterne — moj brat.« 

»Tvoj brat?« poviče Vitez Grgur začuđeno i podiže vitežki zaslon s lica. 

»Tako mi Tora i Vodana,« poviče Etzel, »ti si uistinu moj brat. Lako 
te je prepoznati na prvi pogled, jer si u licu izrezana majka.« 

»Dakle sam našao zavičaj!« uzklikne Vitez Grgur »i još k tome brata. 
No sada je svakoj prepirci kraj. Ja te, brate, pozdravljam na rođenoj 
grudi.« 

Ali Etzel namršti lice i ne prihvati ruke, koju mu je pružio mladi vitez. 

»Što gledaš tako mrko?« zapita. »Zar ti nije drago, što sam došao?« 

»Nije!« odgovori Etzel mrko. 

»Tako! Zašto?« 

»Prvo, jer si križar! Drugo, jer će se sada baština dieliti na tri diela 
mjesto na dva.« 

»Zar si tako škrt? Onda će biti težko s tobom izići na kraj A ja se # 
veselim, što sam našao zavičaj i otčinsku kuću. Kako je liep zavičaj! Tamo ” 
vječno more, koje svojim bielim valovima zapljuskuje obalu, ovdje s bieiim 
pieskom prud; ondje vriština s crvenim vrieskom i bielim brezama, koje 
na njoj stoje kao nagizdane mladenke u vjenčanom ruhu. A sad da poja- 
šimo do grada naših otaca.« 

Jedan od slugu pruži Etzelu mač, što je u piesku ležao. Mrko jašio je 
stariji brat pokraj mlađega. Grgur mu je stavljao tisuću pitanja, a Etzel 
je na njih kratko i zlovoljno odgovarao. Vidjelo se, da ga nimalo ne raduje, 
što se vratio brat, za koga se mislilo, da je mrtav. Ta radilo se o njegovu 
gospoštijskom pravu, do koga mu je bilo više, nego do novca i imanja. 

A mučila ga je i misao, zbog čega je Marijin vitez došao na poluotok. Da 
je došao po nalogu Reda, bilo je sigurno. 

Gunar se nemalo začudio, kad je vidio, kako je Elzel s Marijinim vite¬ 
zom projašio kroz gradska vrata. A kad sazna, da mu je vitez-redovnik brat, 
silno se razveselio; zagrli ga i svečano uvede u dvoranu. Marieli naloži da 
priredi brzo ručak i donese najboljega vina iz podruma. Ta ljubav i briga 
gane Grgura, i on reče: »Vrlo me veseli, da ti je drago, što ti se brat opet 
vratio. Nadam se, da ću se s tobom bolje slagati nego s Elzelom, s kojim 
moram još ozbiljno razgovarati. No zato ima još i sutra vremena. Današnji 
dan neka bude samo dan radosti i veselja.« 

Zatim je pogledao dvoranu i njezin ures, pa reče: »To je, dakle mo¬ 
ja otčinska kuća. Tako izgleda grad mojih pradjedova. Gunare, moraš mi 
sve pokazati što je vrijedna i lijepa u gradu. Navečer sjest ćemo kod ognji¬ 
šta, pa ćeš mi pričati o našim dragim roditeljima. Hoćeš li?« 

»Kako ne, Grgure!« 

»Onda je dobro. Poslije podne iza ručka pogledat ću zavičaj. Hoću da 
vidim more i vrištinu, polja i šume, selo i sve, što je vaše. Ne, kao da bih 
htio upoznati cienu i vriednost posjeda — ne, nego da vidim sva ona draga 
mjesta, na kojima sam se u djetinjstvu igrao, gdje sam tisuću čistih radosti 
uživao.« 

Tako je i bilo. Poslije ručka pregledao je Vitez Grgur grad, vidio bla¬ 
go, koje je u njemu bilo nagomilano i kod toga mislio svoje. A tada je oba- 
šao polja sve do Brezika, selo, brežuljak, na kome se palila vatra, uzpeo se 
i do Vodanova brežuljka, odakle je bio prekrasan pogled na more, koje mla¬ 
dić još nikada dosad nije vidio, u svoj njegovoj ljepoti i veličini. 

Da liep je bio zavičaj, pun sladkih dražesti. Ali svojim jasnim i oštrim 
pogledom upozna Vitez Grgur da na poluotoku ima mnogo zloporaba, da 
među njegovim stanovnicima nema ljubavi. Ovdje je bio svaki sam sebi 
najbliži, svaki je mislio samo na svoju korist i dobitak; zato nije bilo me¬ 
đusobnog povjerenja. Ipak je neki vez spajao Helane i njihove gospodare. 
Vitezu se učini, da ih spaja vez zajedničke krivnje. Još nije mogao točno 
ustanoviti kako stoje stvari, ali u njegovoj duši pojavi se tiha sumnja, da 
na poluotoku i u gradu njegovih djedova sniva mnoga crna tajna. 

Najviše ga je uznemirivala sudbina bezkućnika iz Brezika, koje su držali 
kao roblje. Ali ni ovdje nije mogao pronaći istine. Cim se toga dotaknuo 
te pitanjima htio pridići koprenu, zaniemila su braća. Samo bi Elzel tada 
bahato rekao: »Tako je bilo prije, pa će ostati i nadalje. To je staro bašti¬ 
njeno pravo!« 

Vitez Grgur odluči, da će na otoku stvoriti raj, da će sve na njemu uči¬ 
niti sretnima. 

S tom odlukom legne navečer na počinak i zaspi. Spavao je duboko i 
sladko u dvoru svojih otaca. 

5. poglavlje. 

Težak početak 

Drugi dan nakon zajutarka reče Grgur svojoj braći: »Izaslanik sam 
velikoga meštra častnoga Križarskoga reda pa se moram prihvatiti službe 
i štošta vas pitati. Molim vas ne otežavajte mi službe, nego mi svojom brat¬ 
skom ljubavi izađite ususret. Odgovarajte na pitanja iskreno i točno. Dakle 
prvo: »Kakvu to djevojku imate u kući? Je li rođakinja ili služavka?« 

»Ni jedno ni drugo,« odgovori Gunar »nego žalovina. More ju je iz¬ 
bacilo i po starom obalnom pravu Marija je naše vlasničtvo«. 

»Kao konj i govedo u staji,« nasmije se Etzel. 

»Dakle robinja?« zapita Grgur zbunjeno: »Ali to je u nebo vapijuća 
nepravda. Zar niste nikada iztraživali odkuda je diete i čija je?« 

»To bi nam zadavalo odviše posla,« reče Etzel. 

»Sto se nas to tiče? Pitaj more, ako hoćeš znati. Naše je, da poberemo 
sve, štogod nam donese na obalu. Staro je to pravo.« 

»To je nepravda, poganstvo,« poviče Grgur. »Djevojka nije vaša robinja, 
pa morate s njome postupati kršćanskom ljubavlju. Ne smijete je držati 
služavkom. Možda je diete odličnih roditelja.« 

»To i ja kažem,« odvrati Gunar, koji se obradovao, što je u Grguru 

našao saveznika. 

»Etzel ne bi smio biti grub s Mariellom. Ona je marljiva, spretna i 
uviek uslužna. Blage je naravi, pa je gruba rieč žalosti.« 

»Hoću li možda s njome postupati kao s kakvom princezom? Hoću li joj 
ruke ljubiti?« zapita Etzel porugljivo. »Ne, ostat će po starom.« 

»Tad ću se ja zauzet za nju. Ja ću tražiti njene roditelje,« odvrati 
Grgur. 

»Toga ti ne ćeš učiniti!« zagrmi Etzel. »Sto se tebe tiče djevojka? Ne 
miešaj se u naše stvari!« 

»Ti zaboravljaš, da sam ja ovdje izaslanik velikoga meštra — da sam 
Marijin vitez« reče Grgur. »Moja je sveta dužnost braniti pravo, štiti ne¬ 
dužne. a ću o tome izviestiti danzižkoga komtura. Budeš li se opirao, po¬ 
zvat će te pred svoju visoku sudačku stolicu.« 

»Sto bi mi bilo vrlo žao! No tebi savjetujem: mani se posla, koji te se 
ne tiče.« 

»Već sam, ti, Etzele, rekao, da me se sve tiče, što se protivi pravednosti 
i kršćanskoj ljubavi. A sada drugo pitanje: što je sa siromašnim ljudima iz 
Brezika?« 

»Oni su žalovina,« reče Etzel mrko. 

»Dakle robovi!« Grgur će. »To je novo strahovito nasilje. Oni su slo¬ 
bodni. Pusti ih, Etzele, kući.« 

Etzel se nasmije »Nisam lud! Oni pripadaju dušom i tielom meni, oni 
mi moraju služiti do smrti. Tko će inače njive orati, šume krčiti? Tko se 
za vatru brinuti, kako je komtur odredio. Zar ja? Ostat će sve po starom. 
Stara prava ne smiju se kršiti. Kažeš, neka ih pustim kući. Ta oni nemaju 
kuće. Oni ne znaju drugo, nego da su bezkućnici, da nam moraju služiti. 
Mnogi su ovdje bili još za našega otca, a tome je vrlo davno.« 

»Ne razumijem, kako možete trpjeti toliku nepravdu« govoraše Grgur. 
»Zar vi niste kršćani? Zar vam se nije propoviedalo o vjeri i ljubavi? Bu¬ 
dite barem čovjekoljubivi i blagi s bieđnicima iz Brezika. Olakšajte im 
težku sudbinu. Previše ih je zajedno. Kao ovce su u oboru — pustite ih bar 
za večernjeg odmora na obalu ili u šumu, da se malo okriepe i osvježe.« 

»I da pobjegnu. Samo bi mi još to trebalo, pa da onda moram na njih 
huškati krvožedne pse« odvrati Etzel. »Neka ostanu samo natrpani. Robove 
se drži na uzdi samo bičem u ruci.« 

»Ti si barbarin!« poviče Grgur uznemireno. »Ja ću ovamo pozvati iz 
Danziga sve naše momke, pa ću biednike silom osloboditi.« 

Etzelove oči sievnu od srčbe. »Toga ti ne ćeš učiniti! Naše napisane 
pravice ne smije ni Red kršiti, jer ćemo se pritužiti caru, a to bi moglo 
biti nepovoljno i po gospodu Križare.« 

Moj Bože, zar je u vas tako malo kršćanskoga duha. Ta vi se još uviek 
držite poganskih zakona, iako ste kršteni.« 

»Sveta voda dotakla se samo naših lubanja, ali do srca nije doprla« 
reče Etzel prkosno. 

Mi se još uviek čvrsto držimo djedovskih običaja. U svoja prava ne 
damo dirati.« 

»Ali na tome otoku mora ipak biti drugačije! Red ne može trpjeti da 
ta grozna nepravda i dalje postoji. Ja ću uložiti sve svoje sile, da uvedem 
ovdje red, da siromašnim ljudima pomognem do njihovih prava.« 

On zašuti na čas. Mislio je, kako je tvrdo i hladno srce u njegove 
brace, kako će se morati težko boriti, dok kršćanski blagi duh ne osvoji 
njihova srca. 

»A sada pređimo na samu stvar, zbog koje sam i došao ovamo,« reče 
napokon. »Govorio sam sa stražarom iz Rixhaffa i njegovom kćeri. Težko 
te obtuzuju, Etzele, radi otimačine. Zahtievaju da te Red kazni. Šta kažeš 
na to? Je li istina da si pljačkao na području stražarovu?« 

»Istina je. Domogao sam se bogatog pliena. Ako stari hoće natrag 
ribe, neka sam dođe po njih. Ili još bolje, neka pošalje svoju crvenokosu 
kćer! Tad ćemo je bar zarobiti i baciti u toranj, pa neka stari plati ođkup- 
nmu za nju. Tako će, čini mi se, naši računi biti najbolje izravnani.« 

»To bi bila nova nepravda,« reče Grgur. 

»Ah, šta! Nepravda amo, nepravda tamo,« poviče Etzel i stane čvrstim 
korakom mjeriti dvoranu. 

»Između Osterninih sinova i stražareva roda postoji krvna osveta. A 
ti bi najmanje trebao zaštićivati one ljude. Znaj: prije dvadeset i pet go¬ 
dina stražar je napao naš grad, zapalio ga i ubio nam otca. Zato između 
njega i nas ne će nikada biti mira. Proklet bio! Krv našeg otca već dvadeset 
i pet godina vapi za osvetom.« 

»Strašno!« poviče Grgur. »Imate Ii dokaza, da je stražar uistinu ubojica?« 

»Tko drugi? Odkada ta dva plemena žive na poluotoku, vlada između 
njih neprestana borba radi ribolova i obalnog prava. Slabiji mora podleći 

onda je otac bio slabiji. A sada smo mi — njegovi sinovi — jači, pa 
ćemo se omraženome stražaru krvavo osvetiti.« 

»Zar se ne ćeš, pomiriti, kako to Red zahtieva?« 

»Nikada! Otčeva bi se desnica izpružila iz groba pa nas opomenula 
na osvetu.« 

»Barem plati globu, da mogu izviestiti komtura, da je stvar u redu.« 

»Ni helera!« poviče Etzel. »Uostalom ja obtužujem Sama, pomorskoga 
stražara. Prije mjesec dana uzeo mi je novu barku i najbolje mreže. To 
je bila jednostavno krađa. Daj sad sudi, premudri Marijin viteže!« 

Nato Etzel izađe iz dvorane i zalupi vratima, da su se sva stresla. I 
Gunar htjede otići: 

»Brate, neka ostane sve, po starom. Bit će bolje i po nas i po tebet 
Etzel je tvrd kao kamen. Sve, što se protivi njegovoj volji silno ga raz- 
đražuje i ljuti. Ti ne znaš, kako on zna biti biesan i grub.« 

»Ali tako ne može dalje ići. Treba da bude bolje. Blaga nauka Spasi¬ 
teljeva mora i ovdje pod zastavom i znakom sv. križa uhvatiti čvrsto 
korienje i oplemeniti srđca. Svi ljudi imaju postati braća, koju će vezati 
kršćanska ljubav. Nema tu više gospodara ni roba — već samo braća. Nije 
zakon pravo jačega — nego istina i pravda! 

»Moj brate, pomozi mi čupati poganski duh i saditi duh ljubavi. Neka 
ovdje procvate kraljevstvo mira i nastane raj.« 

Gunar se nasmieši. Kao da ne vjeruje. »Brate, bilo bi odviše liepo i 
dobro,« reče on, »ali tako dugo, dok tamne strasti driemaju u srdcima ljud¬ 
skim, ne ćeš toga postići.« 

»Pa mi ćemo iztriebiti to otrovno zmijsko sjeme i na njeogvo mjesto 
posijati ljubav. Samo mi pomozi, brate.« 

»Učinit ću, što budem mogao, ali Etzelovu tvrdoglavost težko ćemo 
slomiti.« 

»Moramo uz pomoć Božju i Marijinu,« reče Grgur. Braća čvrsto stisnu 
desnice. Grgur se veselio, što je u Gunaru našao saveznika, koji ne samo 
da se ne će protiviti njegovim visokim ciljevima, nego će ih još i podu- 
pirati. Svakako je i to bio neki uspjeh. 

Korien svega zla, vidio je on sada — jest staro poganstvo, koje još 
vlada među stanovnicima. Ono guši sve liepo, plemenito i dobro, što čisto 
i uzvišeno, utješno i Ijubko kršćanstvo stvara. To je korov među pšenicom. 
Dok on ne bude izčupan, ne može sveto i čisto sjeme nicati. Zato treba 
najprije izkorieniti pogansko bogoslužje, onemogućiti upliv poganskog sve¬ 
ćenika i razoriti idole. Vitez Grgur — to ime htjede on tako dugo zadržati, 
dok ne obaviesti poglavara o svome pođrietlu — bio je sviestan, da sam 
ne može preobraziti ni pročistiti duše. On je bio čovjek mača, a tu je tre¬ 
balo svećenika, koji bi rieč Božju ravno navieštao i gvozdenim čekićem 
istine kucao na tvrda i okamenjena srdca. 

O podne uputi se u selo, koje je davalo izgled blagostanja. Jašio je 
ulicama, ali ljudi ne vidje nigdje. Iza zatvorenih vrata gledali su kriomice 
i zlovoljno na nepoželjenoga gosta. 

Seoska crkva bila je u živoj opreci s kićenim kućama. Zapuštena, ru- 
ševna, iznutra siva i mrka. Oltar je bio bez nakita, sviećnjaci bez svieća, 
oltarnici prašni, poderani. Nije bilo ni čudo, što seljaci nisu revno polazili 
službu Božju. 

Grgur potraži redovnika, koji je ovdje djelovao kao svećenik i nađe 
umornoga boležljivog i bojažljivog čovjeka. Bio je taj iz zelene Štajerske, 
pa je čeznuo za svojim bregovima, uzdisao za bistrim riekama i zelenim 
livadama svoje domovine. Bio je revan, ali nije shvaćao grubog i prkosnog 
karaktera Helana. Štoviše, on se bojao njihova grubog načina. Nikad nije 
mogao zagrmjeti nad njima, iako je to bilo potrebno. To mjesto doista 

nije bilo za pobožnoga i revnoga svećenika, koji je bio odviše blage i me 
kane ćudi. 

Tu bi trebao mladi, snažni borac za Boga, koji bi sa strogoscu vezao 
ljubav, koji bi se umio prihvatiti ovih surovih sjevernjaka, koji bi znao 
pronaći glas što prodire do srdca. 

Grgur je izpitivao redovnika o vjerskim prilikama, ali je čuo malo 

što utješna. . . 

»Helani su tvrdi i divlji narod,« govorio je otac Herigard, »o ljubavi i 
blagosti ne će ništa da znadu. Kako žive na obali, prisiljeni su neprestano 
boriti se s morem, a ta se borbenost očituje onda i u svakdanjemu životu. 
Uviek se svađaju, pa često bude i krvavih glava. U crkvu dolaze nedko. 

(Nastavit će se.) 


MOLITVA ISUSU RADNIKU 

Božanski Radniče, na čijim je žuljevima i ranama 
Ostao trag naših patnja i naših svagdanjih muka, 
Molim Te, daj da uviek nađe uposlenja i rada 
Utruđena radnička ruka. 

I kao što prah s Tvoje pile i s Tvoga postružnjaka, 
Premda je na oči padao, nije zastro Tvoga vida. 

Čuvaj tako sjajnost duše nosačima ugljena u luci. 

Sto rezko prodiru crnim obrvama, da ti se duša kida. 

I radi svetoga mira Tvoje siromašne kolibice 
Smekšaj njihove kvrgave, pravedno stisnute šake, 

I mir im daj na tvrdim ležajima u hladnim barakama 
Nek ih što prije ogriju pravednosti Tvoje zrake! 

Još Te molim, Isuse, koji si izkusio ljudsku zloću, 
Sačuvaj one, kojima je đoteščao život u radu 
I Tvojom milošću izpuni prazninu tih života, 

Oživi svetu, nepravdom ljudskom zapretanu nadu. 

Pohodi često, božanski Radniče, Tvoju bolestnu braću, 
Da ojačaš njihova obnemogla pluća i kosti. 

Oni Ti mjesecima umiru, a umriet ne mogu, 

Uvjeri ih o beskonačnom trajanju budućih radosti. 


Molitva Isusu radniku. 



J2 

> 

, & ' 


V, 

1 


Budi svima vod u svetoj revoluciji i borbi, 

Da svojim alatom jurišaju i razbiju vrata neba, 

Jer samo se kroz njih ulazi u mjesto istinite pravde, 
Koje na zemlji nema, a njihova je duša treba. 

Bdij nad Svojim staležem, božanski Radniče i Brate, 
Da se ni jedan ne izgubi, komu su žulje vi te ruke. 

I pouči ih, da će u Tvojem kraljevstvu biti gospoda, 
Zato što su ovdje bili sluge i sirote puke. 


Ranko Vrbov 

DAN HRVATSKE KNJIGE. U mjesecu srpnju ove godine veoma se 
liepo kod nas proslavio Dan hrvatske knjige. Kao u državi, koja svom svo¬ 
jom mladom snagom teži u visine. Kao u narodu, koji se ponosi svojom 
hiljadugodišnjom kulturom. »Radnička komora« u Zagrebu bila je kod pro¬ 
slave puna ljudi, koji se, bilo na koji način bave knjigom. Ne ljudi prezasi¬ 
ćenih i umišljenih, nego punih težnje, da hrvatskom knjigom koriste svojoj 
državi. Redala se kratka, ali koristna predavanja. Govore zastupnici sviju 
onih staleža, koji stvaraju ili upotrebljavaju knjigu. Od najuglednijeg hrvat¬ 
skog književnika pa do đaka sedmoškolca. 

Ove je godine proslava Dana hrvatske knjige, važnija, jer je zaokru¬ 
žena 1080 godišnjica od djelovanja sv. braće Cirila i Metodija, kao prve zore 
hrvatske književnosti, a 450 godišnjica od prvoga štampanog pjesničkog 
djela na hrvatskom jeziku. To je djelo Marka Marulića »Istorija svete udo¬ 
vice Judit u versih hrvatskih složena« (1493.) 

Opet i opet dolazi do izražaja činjenica, da svi početci hrvatske kulture 
zalaze u apostolski rad Crkve katoličke, njezinih službenika i revnih 
sljedbenika. 

Sv. Ćiril, stvaratelj naše glagoljice, bio je katolički redovnik, proglašen 
iza smrti svetcem rimske Crkve kao i njegov brat biskup Metodije. 
Marko Marulić, pisac prve štampane knjige bio je svjetovnjak, ali se posve 
predao svetome životu, živio kao samostanac i pisao knjige vjerskoga sa 
držaja. Od njega je i pjesma Gospi na 1. stranici ovoga broja Glasnika. 


SADRŽAJ: Divici Mariji. — Hrvatski velikaši o bi. Marku Krizmu. — Naj¬ 
gore Gospino diete. — Oporuka. — Suze sreće. — Put do Rozje žitnice. 
Sveta pričest. — Ideali ne umiru. — Zahvala. — Razgovori s hrvatskim 
majkama. — Marijina poruka iz Fatime. — Marijini vitezovi. — Molitva 
Isusu radniku. — Po Domovini. — Zahvale. 


Vlastnik: Samostan milosrdnica u Zagrebu, Frankopanska ul. 17. — Castna 

majka Rozalija Ugarković. vrhovna glavarica. — Urednik Dr. Josip Lon- 
Sarić — Tisak Narodne tiskare. Kaptol br. 27. — Za tiskaru odgovara: 
Rudolf Vedo. Kaptol br. 27. 


*■< dom biskupa Langa: ,J. Bečeheli, B. Lug 25 
vić, St. Racam; L. Kramar, Brod; M. Dimić, Varai\ 

Za dom sv. Terezije: C. N. Zagreb 1.000 Kn;A.'"us. 

„ - a ® v * Josipa — Leskovac: š. Radiković, Gorica • 

Zagreb zOO Kn; P. Topolčić, Banjaluka 200 Kn. Po 100 \ 

Zagreb; E. Lozan, Zagreb; S. Junković, Zagreb; L. Gj. Za^* 

*: .^kanec, Zagreb; J. Vujasni, Kustošija; K. Brkić Zemm 
* J2 Ž ?P 1Ć > J^ankovo; N. N., Vinkovci; N. N;, Dapci 10 Knf% 

LOGO Kn; Gj. Križariec, Zagreb 100 Kn. \ 

-r ? a J?,??? sIova: Pre č* £♦ J. Majerović, Jastrebarsko 300 Kn; 

^agreb 200 Kn; Po 100 Kn: N. N., Zagreb; š. Federer, Gašinci; N. N., Z\ 

F. B. Zagreb; K. T. I. Glazer, Zagreb; N. N., Zagreb. \ 

Za razne svrhe: N N., Zagreb za siromašnu crkvu 100 Kn; N. N., Zagr& 

?? .bogoslova 200 Kn; Š. Đaković, Vrhovina za svetište 150 Kn; S. Bugarin, ' 
Krizeva za crkvu M. Pomoćnice 200 Kn; M. Tomasović, Vinkovci za crkvu \ 
20 Kn; A. Kulundzić, Vinkovci za svieće sv. Josipu 50 Kn; F. B., Zagreb za { 
kapelicu Langovog doma 50 Kn. / 


Mjeseca kolovoza 1943. god. 

1. N. Nedj. 7* po Duhov. Ev.: ču¬ 
vajte se lažnih proroka (Mt. 

» 7., 15—21). — Petar apostol 

u okovima. — Fides, Spes, 
Charitas. © 

Gospa od Anđela 
(Porciunk.) — Alfonz L. b., 
crkv. učit. 

BI. Augustin Kažotić, bi¬ 
skup zagrebački, 

Dominik, osn. reda Propo¬ 
vjednika (dominik.) 

Sniežna Gospa. 

Siksto, papa i muč. 
Preobraženje Isusovo. — 
Kajetan, osnivač reda. — 
Donat, bisk. i muč. . 


P. 


3. U. 

4. S. 

5. Č. 

6. P. 

7. S. 


8. N. Nedj. 8. po Duhov. Ev.: Pri¬ 
ča 6 nepravednom upravi- 
vitelju (Lk. 16, 1—9). — Ci- 
riak i dr. m. — Marin muč. 
P. Ivan. V i a n n e y, župnik 
u Arsu, $ 

U. Lovro, đakon pape Siksta 
II. i muč. 

S, Tiburcij, muč. — Suzana, 
đjev. i muč. 

Č, Klara, djev. i redovn., su- 
osn. reda klarisa. 

P. Hipolit muč. — Kasijan, u- 
čitelj pučke škole, muč. 

S. Euzebije, svećenik — Ursi- 
cij, muč. u Iliriku. 


9. 

i io. 

I 11 

I 

13 . 

14 . 

1 15 . 


N. Nedj, 9. po Duhov. Ev.: Isus 
plače nad Jeruzalemom (Lk. 
_ 19., 41—47). Uznesenje 


slavi se u Crkvi katoličkoj: 

BI. Dj, Marije (Velika Go¬ 
spa). © 

16. P. Joakim, otac BI. Dj. Ma¬ 

rije. — Rok, priznavalac. 

17. U. Hiacint, kanonik, zatim do¬ 

minikanac. 

18. S. Agapit, dječak i muč. — 

Jelena Križanca, rims. kr, 

19. Č. Ivan Eudes osn. reda. — 

Ljudevit. Anžuvin. b. 

20. P. Bernard, opat i crkv. učit. 

— Stjepan, kralj ug. 

21. S. Ivana Franciska Fremiot de 

Chantal suosn. reda. 


22. N. Nedj. 10. po Duhov. Ev.: 

Priča o farizeju i cariniku 
(Lk. 18., 9-14). — Timotej, 
muč. f 

23. P. Filip Benicij, odlični član 

servitskoga reda. 

24. U. Bartol, apostol. — Ivana 

Anthilda Thouret, redovn. 

25. S. Ljudevit IX., francuzki kralj 

26. Č. Zefirin, papa i mučenik. 

27. P. Josip Kalasancij, osnivač 

reda piarista. 

28. S. Augustin, biskup i crkv. u- 

čitelj. 


29. N. 


30. P. 
31.. U. 


Nedj. 11. po Duhov. Ev.: 
Isus izlieči gluhoniema (Mk. 
7., 31-37). Glavosiek sv. Iva¬ 
na Krst. 

Ruža Limska, djevica. @ 
Rajmundo Nonat, redovnik 
i kardinal. 


I :„h,v 3 P° srodnom kalendaru: 1. kolovoza: Vjera, Nada, 

Lj “5 a ;r, 4, Ned $ J H?’ ^ eda - Đinko > Dinka. — 18. Jelka. — 20. Krunoslav. 
— 23. Zđenka. — 24. Bariša. — 28. Zlatko. — 31. Rajko. 

’atnici: Anka Pavunić, Zagreb; Franca Živković, 
^mašanci; Franjo Pogačić, Zagreb; Katarina 
Šubat, Kraljevica; Marija Jančijev, Zagreb; 


Ljubica Anić, Vjsoko; Katarina Nikić, Kreševo; 

. . y Polje; Stjepan Tuba, Molve; Anica Vlašić, Sv. 
_c, Pleternica; Elizabeta Kovačević, Osiek; Kata Papra- 
Ra Bilić, Livno; Katica Galin, Zagreb; Josipa Stojanović, 
^Krmpotić, Đakovo; Vjekoslava Nežić, Požega; Adalberta 
,; Eva Novosel, Hrašćina; Leo Cvitovac, Zagreb, Ninka Ćipin, 
Utekin, Kakanj; Đuro Hatzer, Osiek. — Pokoj vječni daruj 
svjetlost vječna svietlila im. Počivali u miru! Amen. 

ZAHVALNICE SV. JOSIPU 

suc Lug: Za mnoga primljena dobročinstva Jula Bečekeli 

jA Jankovci: što se muž sretpo spasio u ratu s partizanima Evica Matajiović 
^rovitica: Za ozdravljenje djeteta i mnoge druge milosti Margita Borženek 

Marija Meder 
Matilda Wenko 
N. N. 



jfcroviticar Za ozdravljenje djeteta i i 
Krević: Za mnoge uslišane molitve 
=^eb: Za mnoge primljene milosti 
ždin: Za namještenje 


* Mjeseca rujoa 1943. god. slavi se u Crkvi katoličkoj: 


2. Č. 

3. P. 

4. S. 

HTn.~ 

6. P. 

7. U. 

8. S. 

9. Č. 

10. P. 

11. S. 

12. N. 

13. P. 
14..U. 

15. S. 

16. Č. 


Egidije, opat. 

Stjepan, kralj.' 

Mansvet, b. — Simeon Stu- 
pnik ml. — Serafina dj. i 
muč. 

Ruža iz Viterba dj. — Ro- 
zalija, dj. _ 

Nedj. 12. po Duhov. Ev.: 
Priča o milosrdnom Samar- 
janinu (Lk. 10., 23-27). Lo- 
vro Justiniani, b. 

Zaharija, prorok. 

BI. Marko Križevča- 
n i n, kanonik i dr. muč. 3 
Rođenje BI. D j. Ma¬ 
rije (Mala Gospa) — 
Hadrijan, muč. 

Petar Klaver, svećenik D. I. 
i misionar. 

Nikola Tolentinski; kanonik 
augustinac. 

Proto i Hijacinto braća mč. 

Nedj. 13. po Duhov. Ev.: 
Izcieljenje desetorice guba¬ 
vaca. (Lk. 17., 11-19). — 
Presveto ime Marijino. 
Arnat, svećenik i opat. 
Uzvišenje svetoga 
Križa. ® 

Kvatre. — Sedam žalosti BI. 
Dj. Marije. 

Kornelije, papa. — Ciprijan, 
b. i muč. 


17. P. Kvatre. — Rane sv. Franje, 

Asižkoga. 

18. S. Kvatre. — Josip Kupertin- 

_ ski, franjevac konv. __ 

19. N. Nedj. 14. po Duhov. Ev.: 

Nitko ne može dva gospo¬ 
dara služiti (Mt. 6., 24-33). 
— Januarij b. i đr. muč. 

20. P. Eustahije, muč. —- Agapit I. 

papa. 

21. U. Matej, najprije carinik Le- 

vi, zatim apostol i evanđ. ® 

22. S. Toma od Villanove, bisk. — 

Mauricije i dr. muč. 

23. Č. Lino, papa i m. — Tekla, 

dj. i muč. 

24. P. BI. Dj. Marija de Mercede 

(t. j. za odkup robova)/ 

25. S. Kleofa, učenik Isusov i muč. 
_ — Firmin . bisk. i muč. 

26. N. Nedj. 15. po Duhov. Ev.r 

Uzkrisenje mladića iz Naima 
(Lk. 7., 11-16). — Ciprijan i 
Justina dj., m. 

27. P. Kuzma i Damjan, braća, 

liečnici, muč. 

28. U. Vjenceslav, češki vojvoda i 

muč. 

29. S. Mihovil A r h a n đ e o, 

zaštitnik katoličke 
Crkve. # 

30. Č. Jeronim ; 1 rodom Dalmatin-ac, 

; sveć. i crkv. učitelj 


Osim toga slavi se po crkv nom ili narodnom kalendaru: 10. rujna Liepa 
(Pulherija, djev.). — 16. Ludmil — 26. Margareta, kći Bele IV. — 27. Veće- 
slav. — 29. Mijo, Mišo, Miško, 4ilan. — 30. Jetko. 


















